Nove Standardne ugovorne klauzule EU | Zunic Law Firm\nEvropska komisija u junu 2021. godine objavila odluku o usvajanju novih Standardnih ugovornih klauzula (dalje: SCC) koje su od 27. septembra 2021. godine zamenile stare SCC. Na ovaj način sprovedena je dugo najavljivana i očekivana izmena koje se primenjuju na međunarodni transfer podataka o ličnosti je konačno sprovedena.\nPrethodne Stare SCC su bile usvojene još pre GDPR ere, te se moglo očekivati da će nove Standardne ugovorne klauzule biti usvojene nakon stupanja GDPR-a na snagu. Odluka Suda pravde EU u predmetu Schrems II značajno uticala na samu sadržinu novih SCC. Da se podsetimo, u predmetu Schrems II, Sud pravde EU je EU-US Privacy Shield proglašen nezakonitim (o čemu smo pisali u vesti Prenosite podatke o ličnosti u SAD? Nova pravila igre su na snazi!).\nPostalo je jasno da stare Standardne ugovorne klauzule ne odgovaraju potrebama ubrzanog razvoja međunarodnog transfera podataka, kao i da je potrebno utvrditi nove mehanizme za transfer podataka o ličnosti između EEZ i trećih zemalja koje ne pružaju adekvatan nivo zaštite ( kao što je npr. SAD). Osim toga, prethodne SCC nisu pokrivale sve vrste transfera koji se mogu javiti, zbog čega su sa nestrpljenjem dočekane nove.\nŠta su SCC i kada se primenjuju?\nStandardne ugovorne klauzale predstavljaju mehanizam koji kompanije na koje se primenjuje GDPR mogu da koriste kako bi zakonito izvršile međunarodni transfer podataka o ličnosti u situaciji kada se primalac podataka nalazi u zemlji koja ne pruža primereni nivo zaštite.\nSa aspekta GDPRa, adekvatan nivo zaštite postoji kada se prenos vrši između članica EU. Dodatno, Takođe, Evropska komisija donosi odluku o listi zemalja van EU koje pružaju adekvatan nivo zaštite. Stoga, ukoliko se neka zemlja ne nalazi na listi usvojenoj od strane Evropske komisije, smatra se da nije obezbeđen adekvatan nivo zaštite podataka o ličnosti.\nNa primer, ukoliko se podaci prenose iz zemlje članice EU u SAD, koje se ne nalaze na listi zemalja Evropske komisije, smatra se da ne postoji primereni nivo zaštite. U tom slučaju, SCC predstavljaju jedan od najjednostavnijih mehanizama koji obezbeđuje zakonitost prenosa.\nNove SCC se zvanično primenjuju od 27. septembra 2021. godine. Praktično na svaki transfer podataka o ličnosti koji se vrši nakon ovog datuma, primenjuju nove SCC, ukoliko se transfer vrši po ovom osnovu.\nNa primer, Vaša kompanija 30. septembra 2021. započinje rad na zajedničkom projektu sa kompanijom iz SAD i zaključuje ugovor o poslovnoj saradnji. Kako biste pravilno regulisali međunarodni transfer podataka o ličnosti između dve kompanije, u obavezi ste da primenite nove SCC.\nAli šta je sa ugovorima koji su zaključeni pre 27. septembra koji sadrže stare SCC?\nU tom slučaju, ostavljen je prelazni period do 27. decembra 2022. godine, do kada se mogu primenjivati ugovori koji sadrže stare SCC, pod uslovom da ne dolazi do promene u radnjama obrade. Ukoliko dolazi do novih radnji obrade (na primer, obrađuju se novi podaci ili podaci novih kategorija lica koje nisu obuhvaćene prethodnim SCC), neophodno je zaključiti nove ugovore, koji sadrže nove SCC.\nKako se primenjuju nove Standardne ugovorne klauzule?\nNove SCC sadrže 4 različita Modula u zavisnosti od toga u kojim ulogama se javljaju uvoznik i izvoznik podataka o ličnosti, i to:\nModul 1 – reguliše odnos Rukovalac – Rukovalac\nModul 2 – reguliše odnos Rukovalac – Obrađivač\nModul 3 – reguliše odnos Obrađivač – Obrađivač\nModul 4 – reguliše odnos Obrađivač – Rukovalac\nU svakom pojedinačnom slučaju potrebno je odabrati Modul koji je odgovarajući za odnos između uvoznik i izvoznik podataka o ličnosti. Pri tome, važno je naglasiti da se dve kompanije koje se nalaze u poslovnom odnosu i razmenjuju podatke mogu naći u više različitih uloga, pa se tako na jedan ugovorni odnos može primeniti više različitih Modula.\nNa primer, u odnosu sa Vašim klijentom se istovremeno možete naći u ulozi rukovalac – obrađivač i ulozi zajedničkih rukovalaca, u zavisnosti od toga koja strana određuje svrhu i načine obrade podataka o ličnosti koje međusobno delite. Shodno tome, svaka strana će imati određene obaveze prema GDPRu, a samim tim je potrebno i primeniti odgovarajući Modul novih SCC kako bi transfer podataka između Vas i Vašeg klijenta bio pravilno regulisan.\nStoga, važno je da u startu pravilno odredite uloge, pravce transfera podataka, mapiranje podataka i u zavisnosti od toga primenite odgovarajuće Module.\nNa šta sve treba da obratite pažnju?\nEvropska Komisija je unela niz novina u SCC i značajne promene u odnosu na prethodni režim međunarodnog transfera podataka. Prilikom donošenja odluke da li su Vam potrebne nove SCC i kako da ih pravilno primenite, potrebno je da obratite pažnju na sledeće:\n„Docking“ klauzula – nova opcija\nJedna od interesantnijih novina koje uvode SCC je klauzula o pristupanju, tj. takozvana „docking“ klauzula koja omogućava olakšano pristupanje novih ugovornih strana već zaključenom ugovoru.\nNaime, na osnovu ove opcione klauzule, bilo koji subjekat može da pristupi ugovoru, tj. Standardnim ugovornim klauzulama, bilo u svojstvu uvoznika ili izvoznika podataka, jednostavnim popunjavanjem priloga i potpisivanjem aneksa uz SCC.\nNa primer, pomoću ove klauzule, ako je sproveden postupak akvizicije, Vašem interkompanijskom ugovoru kojim se reguliše međusobni prenos podataka o ličnosti, lako mogu da pristupe nove kompanije bez obaveza ponovnog zaključenja ugovora između svih članica grupe.\nOno što bi svakako bila preporuka je da se navedena klauzula detaljnije reguliše, u smislu jasnijeg definisanja procedure pristupanja, odobravanja, odnosno načina potpisivanja SCC između novih ugovornih strana. Međutim, važno je voditi računa da se izmene vrše u dozvoljenim granicama, jer SCC mogu da se menjaju i modifikuju samo u određenoj meri.\nObratite pažnju na merodavno pravo, nadležnost za rešavanje sporova i proširenje odgovornosti ugovornih strana\nOno što se može zaključiti iz novih SCC jeste intencija Evropske komisije da omogući veći nivo zaštite licima čiji se podaci obrađuju, kao i mogućnost da lakše ostvare svoja prava u slučaju bilo koje povrede podataka o ličnosti.\nS tim u vezi, SCC jasno definišu odgovornost uvoznika i izvoznika podataka, pa čak i pod-obrađivača u odnosu prema licima čiji se podaci obrađuju, a sve u zavisnosti od toga koja strana je nanela materijalnu ili nematerijalnu štetu licu. Osim toga, lice čija su prava povređena može da bira protiv koga će pokrenuti postupak, ukoliko su za štetu odgovorne obe (ili više strana), pa samim tim i da olakša sebi postupak eventualne naknade štete.\nIz tog razloga važno da pravilno definišete merodavno pravo i nadležnost za rešavanje sporova, jer možete doći u situaciju da upravo Vi budete tuženi od strane lica čija su prava povređeni i shodno tome obavezani da naknadite štetu. Ukoliko nadoknadite štetu za koju niste isključivo Vi odgovorni, svakako da ćete želeti da deo odgovornosti snosi i kompanija sa kojom ste delili podatke i koja je možda doprinela nastanku štete. Kako biste kasnije mogli da inicirate odgovarajuće postupke protiv druge ugovorne strane ili Vašeg pod-obrađivača, od ključne važnosti može biti u kojoj zemlji ćete ta Vaša prava moći da ostvarujete i uz primenu čijeg prava.\nStoga nadležnost suda koji bi rešavao spor između Vas i druge ugovorne strane, ali i merodavno pravo koje će se primeniti na rešavanje tog spora su značajna pitanja koja je potrebno odrediti.\nInteresantno je da nove SCC sada daju više mogućnosti u pogledu određivanja jurisdikcije i merodavnog prava. U tom smislu, ugovorne strane više nisu ograničene prema mestu sedišta izvoznika podataka, već mogu ugovoriti nadležnost suda bilo koje zemlje članice EU, a u slučaju primene Modula 4 čak i neke treće zemlje koja nije članica EU.\nDakle, prilikom donošenja odluke i vođenja pregovora preporučljivo je razmotrite sve ključne faktore, od toga u kojoj ulozi se u konkretnom slučaju nalazite, kakvi su propisi i praksa države čije pravo ugovarate, potencijalni troškovi vođenja postupka u zemlji čiju nadležnost sudova ugovorite i sl.\nVodite računa o ugovorima koje ste zaključili sa subkontraktorima (pod-obrađivačima)\nNove SCC uvode značajne obaveze za sve primaoce podataka koji angažuju subkontraktore i dalje dele podatke koje su primili.\nNaime, ako angažujete subkontraktore, odnosno pod-obrađivače podataka o ličnosti koji se nalaze izvan EEZ, takođe ćete biti u obavezi da primenite nove SCC i da ažurirate Vaše ugovore sa angažovanim licima.\nDakle, biće potrebno da izvršite kompletnu reviziju kako sve primate podatke, na koje načine, , da li se podaci dalje iznose ili dele, sa kojim subjektima, gde se ti subjekti nalaze, koji su mogući pravci kretanja podataka, i sl.\nTek na osnovu detaljne analize ćete biti u mogućnosti da procenite da li su Vam potrebne nove SCC i da li je potrebno da ih primenite i u odnosu na Vaše subkontraktore. U suprotnom rizikujete da prekršite i odredbe GDPR-a i odredbe ugovora koji ste zaključili sa kompanijom od koje primate podatke.\nDa li se nove Standardne ugovorne klauzule primenjuju na kompanije u Srbiji?\nNove Standardne ugovorne klauzule mogu da se primenjuju na kompanije u Srbiji u dve situacije.\nUkoliko se na Vašu kompaniju koja ima sedište u Srbiji, eksteritorijalno primenjuju odredbe GDPR-a, onda za Vas postoji obaveza da koristite nove SCC ukoliko izvozite podatke o ličnosti u zemlje koje ne obezbeđuju adekvatan nivo zaštite. Ako želite da saznate više o eksteritorijalnoj primeni GDPRa pogledajte naš blog Kada se GDPR primenjuje u Srbiji?\nTo praktično znači da ako se na Vas primenjuje GDPR, a podatke delite sa drugom kompanijom iz Srbije ili iz treće zemlje koja ne pruža adekvatan nivo zaštite, imate obavezu da primenite nove SCC.\nDruga opcija kada može doći do primene novih SCC (iako ste registrovani u Srbiji i na Vas se ne primenjuje GDPR) je situacija u kojoj primate podatke iz EU, tj. vršite njihovu obradu i javljate se u ulozi primaoca podataka. S obzirom da se Srbija ne smatra zemljom koja sa aspekta GDPR-a pruža adekvatan nivo zaštite, najverovatnije ćete morati da primenite nove SCC na odnos sa Vašim klijentima, saradnicima i kontraktorima iz EEZ.\nStoga je važno da na vreme ažurirate svoje ugovore i počnete da se usklađujete sa obavezama i standardima koje uvode nove SCC.\nNova nada za bezbedan međunarodni transfer?\nIako je cilj novih SCC da minimalizuju rizike međunarodnog transfera podataka iz EU u treće zemlje, kao i da odgovore na zahteve postavljene u odluci Schrems II, jasno je da sama primena SCC ne garantuje bezbednost prenosa podataka.\nSvakako da će kompanije koje učestvuju u međunarodnom transferu morati da razmotre da li je potrebno primeniti dodatne bezbednosne mere kako bi se zaštitili podaci o ličnosti u skladu sa preporukama Suda pravde EU. Dakle, jednostavno kopiranje SCC neće biti dovoljno, već će svaki transfer podataka zahtevati detaljan i sistematski pristup.\n7 najčešćih propusta kod ugovora o zakupu poslovnog prostora Cena razvoda braka u Srbiji


Slovenački bek je pokazao da je najtalentovaniji košarkaš u Evropi, a to je potvrdio odličnim igrama, preuzimanjem odgovornosti je pokazao da je igrač za velika dela, pa je Realu doneo mnogo uspeha ove sezone.\nNjegova sjajna sezona započela je još u septembru, kada je sa Slovencima napravio ogroman rezultat, pa je vodio "zmajčeke" do istorijske zlatne medalje. Tako je samo nagovestio koliko može, a to je potvrdio nestvarnim partijama u dresu Reala.\nOd početka sezone je preuzimao odgovornost, izbijao je u prvi plan kada su mnogi igrači bili povređeni. Ostali su "kraljevići" od starta bez Serhija Ljulja, povredio se i naš Ognjen Kuzmić, ali se to nije osetilo, pošto je na vrhunskom nivou bio Luka Dončić.\nTo je potvrdio osvajanjem mnogih individualnih nagrada, u više navrata je proglašavan za najboljeg igrača meseca, da bi nove nagrade "pokupio" u finišu evroligaške sezone.\nNajpre je u subotu na svečanosti izabran za "Zvezdu u usponu", što je nagrada koja se dodeljuje najboljem mladom igraču, a zatim ga je elitno takmičenje izabralo i za najkorisnijeg igrača.\nNo, ni tu se supertalentovani Dončić nije zaustavio, pošto je bio odličan i na fajnal foru, vodio je Real do pobeda protiv Fenerbahčea i CSKA u Beogradu, pa je kruna njegove sjajne sezone osvajanje trofeja Evrolige sa "kraljevićima". Za odlična izdanja u "Areni" je nagrađen, pošto je proglašen za MVP-a.\nOstalo je mladom Dončiću da još nastupi u završnici španskog prvenstva, nakon čega mu sledi odlazak u NBA ligu. Pokazao je slovenački reprezentativac da je spreman da nastupi u najjačoj ligi na svetu.


Punim gasom na Zvezdu za prolaz u 1/4 finala - Kragujevac Danas\nŠampione jesenjeg dela prvenstva Super B lige i aktuelne osvajače Kupa Srbije-grupa Zapad rukometaše Radničkog 1964 očekuje, u sredu 20. februara u hali „Jezero“, jedan od najvećih izazova u istoriji kluba. U okviru osmine finala Kupa Srbije će ugostiti Crvenu zvezdu iz Beograda i pokušati da skinu skalp renomiranom protivniku i tako dođu na korak do plasmana na Final Four.\n– U osmini finala ćemo ukrstiti koplja sa Crvenom zvezdom, što će biti odlična prilika da vidimo gde smo trenutno u odnosu na najbolje srpske klubove i velika šansa da se eventualnom pobedom približimo završnici Kupa, jer bi u 1/4 finala igrali protiv ekipe iz našeg ranga takmičenja. Ime našeg protivnika je dovoljan motiv za sve nas da damo sve od sebe i dokažemo da nam je sledeće godine mesto u Super ligi. Pozivam navijače da dođu u što većem broju, nadam se da će doći i oni najvatreniji, da i naši mladi igrači osete tu atmosferu jer, govorim iz iskustva, kada igrate protiv Zvezde uz Crvene Đavole sve je lakše i izvlačite iz sebe maksimum – najavio je rukometni spektakl u Kragujevcu golman Radničkog 1964 Dušan Petrović.\nTags: Crvena zvezda, Kragujevac, Kup Srbije, Radnički 1964, Rukomet\nNext Kragujevčani dominantno do četvrtfinala Kupa


Blizanci – mesečni horoskop za avgust | Astrologija.de\nVi ste ovde: Home / Mesečni horoskop / Blizanci – mesečni horoskop za avgust\nDragi Blizanci, voleli bismo da vas obradujemo predviđanjima da ćete tokom meseca da se obogatite, a da ništa ne radite, da će svi biti na vašoj strani i da će prihvatiti sve vaše odluke i ideje. Ali ništa od toga, bar ne ovaj mesec.\nPred vama je još jedan od onih standardnih meseci, možda i malo teži nego inače, mesec tokom koga će glavna poslovno-finansijska preokupacija da vam bude borba do sledeće plate, do sledećih primanja.\nAko ste tokom prošlog meseca imali veće troškove, ili tek sada imate neke troškove koji dolaze na napletu, pomučićete se dok ih otplatite, a prvi savet koji možemo da vam damo je da pokušate da se nikako ne zadužujete tokom ovog meseca, pošto biste svaki pozajmljeni dinar mogli višestruko da vratite. Ne samo finansijama, već nerviranjem i ljutnjom na same sebe. Potrudite se i dajte svoj maksimum, šta god da radite (ali naročito oni koji rade za privatnike), pošto bi neke greške mogle skupo da vas koštaju u smislu novčanih kazni ili čak gubitka posla, naročito one koji nemaju dug radni staž.\nTokom poslednjih 10ak dana meseca razmislite malo više o svojim finansijskim problemima, šta je to što vas muči, kako da smanjite troškove, šta možete da izbacite iz svog života. Kako se bliži kraj avgusta, tako će vama polako ali sigurno da krene na bolje. Samo treba pregurati prvih 20-25 dana… Da nije sve tako crno, nije. Međuljudski odnosi će biti na zavidnom nivou, pa biste ovaj mesec mogli malo da lobirate za sebe, da date partnerima do znanja da mogu da računaju još više na vas!\nOvo je mesec tokom koga ćete morati da se dokazujete, ne dozvolite da prođe ijedan dan a da vašem partneru bar jednom ne izvučete osmeh na lice. Svakodnevna doza ljubavi će biti najbolja preventiva što se Venere tiče, tako da je jedini savet – ne dozvolite da vam veza upadne u kolotečinu, u svakodnevni šablon, onda bi razni problemi mogli da izniknu, jedan za drugim.\nŠto se odnosa u porodici tiče, i tu bi moglo da bude nekih nesuglasica, kako zbog starih problema koji se vuku, do novonastalih sitnica koje bi mogle da prerastu u teže svađe. Ne dozvolite da vas niko optužuje za stvari koje niste uradili, ne prihvatajte odgovornost ni za šta što ne možete da garantujete, ne uplićite se u porodične rasprave. To vam ovaj mesec nije potrebno!\nUsamljeni Blizanci se neće usrećiti tokom avgusta, baš zbog Venerinog delovanja, tako da bi i oni koji su upoznali pravu osobu, zaljubili se… mogli da stradaju ni krivi ni dužni. Savet bi bio, da ako je ikako moguće početak neke prave veze odložite za drugi deo meseca, ili što kasnije, možda čak i do septembra.\nAko zaboravimo stres i nervozu koja će sigurno da vas prati tokom dobrog dela meseca, sve ostalo bi trebalo da bude kako se samo poželeti može. Ono što su inače bolne tačke Blizanaca (disajni organi, prehlade, za žene ginekološke smetnje) bi moglo da vam se javi tokom meseca, tek da vas podseti da ne smete da se opuštate i da zdravlje čuvate kao malo vode na dlanu.\nTagovi:astrolog, astrologija, avgust mesečni horoskop, blizanci, horoskop, mesečni horoskop, mesečni horoskop za avgust, mesečni horoskop za blizance


Upucivanje vozaca - Austrija\nPrevoznici iz zemalja izvan EU nisu, do daljeg, u obavezi da prijavljuju upućivanje vozača, ali vozači na zahtev kontrolnih organa moraju prezentovati zakonom propisanu dokumentaciju.\nPrema kolektivnom ugovoru u sektoru prevoza robe, od 1. januara 2020. godine minimalna satnica vozača kreće se od 9,80 € do 11,06 € po radnom satu, u zavisnosti od kvalifikacije i godina staža kod poslodavca.\nKopija prijave na portalu (preduzeća iz EU);\nIzvod iz ugovora o radu saglasno Direktivi 91/533/EEZ ili kopija ugovora o radu (prevod na nemački jezik);\nOd 01.01.2020. austrijski organi (policija, carina, finansijska inspekcija) sprovode redovne kontrole na putevima i dokumentarne kontrole.\nKada vozač ne poseduje neophodna dokumenta u vozilu ili kada se nedostajuća dokumenta dostave nakon zadatog roka - od 500 do 5.000 evra, za svaki pojedinačni slučaj, odnosno od 1.000 do 10.000 evra kod ponovljenog prekršaja;\nKada vozač nije na vreme prijavljen ili prijava nije izmenjena (napr. izmena registarske oznake kamiona) - od 1.000 do 10.000 evra za svaki pojedinačni slučaj, odnosno od 2.000 do 20.000 evra kod ponovljenog prekršaja;\nKada poslodavac, po zahtevu organa kontrole, u datom roku ne dostavi neophodnu dokumentaciju, ne poseduje podatke o isplatama zarade ili vozačima za radno vreme u Austriji ili isplaćuje zaradu nižu od propisane - od 1.000 do 10.000 evra za svaki pojedinačni slučaj, odnosno od 2.000 do 20.000 evra kod ponovljenog prekršaja, a ako je prekršaj učinjen kod više od 3 vozača od 4.000 do 50.000 evra;\nNapomena: u slučaju kada je učinjeno više prekršaja, kazne se izriču za svaki pojedinačni prekršaj.


Faktor | Vijeće ministara pozvalo Vladu FBiH da uplati novac za vakcine protiv COVID-19\nVijeće ministara pozvalo Vladu FBiH da uplati novac za vakcine protiv COVID-19\n16.12.2020. / 15:48\nVijeće ministara BiH upoznato je sa problemom osiguranja preostalog novca za nabavku vakcine protiv Covida-19 u okviru COVAX mehanizma i izrazilo zabrinutost da bi neizvršavanje finansijskih obaveza moglo utjecati na smanjenje količina naručenih doza vakcina za Bosnu i Hercegovinu, ali i na zastoj u njihovoj isporuci.\nVijeće ministara BiH pozvalo je Vladu Federacije BiH da predviđeni dio novca za ove namjene što prije uplati, s obzirom da su ranije svoje finansijske obaveze završile vlade RS-a i Brčko Distrikta BiH.\nPodsjećamo da je Vijeće ministara BiH još u septembru završilo obaveze u pogledu nabavke vakcina protiv Kovida-19 za BiH, kada je ugovoreno 1.230.000 doza vakcina, saopćeno je iz Vijeća ministara BiH.\nUsvojen Dokument okvirnog budžeta do 2023. godine\nVijeće ministara BiH usvojilo je Dokument okvirnog budžeta institucija (DOB) Bosne i Hercegovine za period od 2021. do 2023. godine, koji prati ranije usvojeni Globalni okvir fiskalog bilansa i politika u BiH za ovaj period.\nDokument okvirnog budžeta institucija BiH za ovaj period iskazuje ukupni nivo rashoda institucija BiH (isključujući servisiranje vanjskog duga) u iznosu od milijardu i 27,1 milion KM za svaku godinu, uz izdvajanje sa Jedinstvenog računa Uprave za indirektno oporezivanje po 780 miliona KM na godišnjem nivou.\nMinistarstvo finansija i trezora BiH pripremilo je ovaj dokument uz aktivno učešće Direkcije za ekonomsko planiranje Vijeća ministara BiH (DEP) i Odjeljenja za makroekonomsku analizu (OMA) pri Upravnom odboru Uprave za indirektno oporezivanje.\nDonesena je Odluka o privremenom finansiranju institucija BiH i međunarodnih obaveza Bosne i Hercegovine za period januar - mart 2021. godine.\nZa finansiranje institucija BiH u ovom periodu odobrena su sredstva u iznosu 249.000.000 KM, što predstavlja 1/4 sredstava odobrenih za finansiranje institucija Bosne i Hercegovine u skladu sa Zakonom o Budžetu institucija BiH i međunarodnih obaveza Bosne i Hercegovine za 2020. godinu.\nPlan mjera za efikasno upravljanje migrantskom krizom\nUsvojena je Informacija Ministarstva sigurnosti sa Planom mjera i aktivnosti za efikasno upravljanje migrantskom krizom u Bosni i Hercegovini od 14. 12. 2020. godine, te donio odgovarajuće zaključke s ciljem efikasnog provođenja ovog plana.\nAžurirani plan mjera i aktivnosti za efikasno upravljanje migrantskom krizom u BiH sadrži sedam prioriteta, 24 mjere i 127 aktivnosti, što predstavlja povećanje u svim segmentima u odnosu na plan iz 2018. godine, koji je sadržavao pet prioriteta, 17 mjera i 73 aktivnosti.\nOdređenim mjerama planirane su bolja saradnja i koordinacija svih institucija i sigurnosnih agencija u skladu sa njihovim nadležnostima na planu zaštite granice BiH. Plan mjera je ažuriran i unaprijeđen i u dijelu koji se, između ostalog, odnosi na poboljšanje koordinacije i saradnje ključnih aktera, uključenih u proces upravljanja migracijama i suzbijanje nezakonitih migracija, očuvanje javnog reda i bezbjednosti bh. građana i njihove imovine. Također, planira se bolja koordinacija svih institucija u BiH nadležnih za pitanja stranaca koji su nezakonito ušli u BiH, kako bi se izmjestili izvan naseljenih i urbanih mjesta u za to posebno izgrađene objekte.\nPlanom se želi poboljšati i koordinacija aktivnosti s nadležnim tijelima na nivou regionalne i međunarodne saradnje u borbi protiv nezakonitih migracija, kao i saradnje s donatorima i međunarodnim organizacijama. Među prioritetima je bolje provođenje sporazuma o readmisiji i jačanje readmisijskih i kapaciteta u oblasti azila, kao i intenzivnija borba protiv krijumčarenja migrantima.\nJačanje Granične policije BiH te kapaciteta za efikasnije upravljanje nezakonitim migracijama u BiH ostaje prioritet Vijeća ministara BiH. Dva nova prioriteta odnose se na podršku lokalnim zajednicama u kojima su uspostavljeni privremeni prihvatni centri, ali i na jačanje kapaciteta Koordinacionog tijela za pitanja migracija u BiH, odnosno Operativnog štaba za pitanja migracija u BiH.\nZa realizaciju Plana mjera i aktivnosti za efikasno upravljanje migrantskom krizom u BiH je potrebno 215.253.700 KM, od čega je iz budžeta institucija BiH potrebno izdvojiti dva miliona KM, a putem donacija 189.838.900 KM, te koristeći budžet i donacije potrebno je osigurati 23.414.800 KM.\nMeđunarodne organizacije pozvane su da se još aktivnije uključe u realizaciju planiranih aktivnosti i osiguranje potrebnog novca za realizaciju ovog plana, a institucije BiH da, u skladu sa svojim nadležnostima, preduzmu potrebne aktivnosti kako bi se što više planiranih mjera realizovalo putem donatorskih sredstava.\nInstitucije i agencije u BiH zadužene su da, kao nosioci aktivnosti u skladu sa svojim nadležnostima, odmah preduzmu potrebne aktivnosti kako bi se realizovale mjere i aktivnosti predložene u ovom planu.\nInformacija sa Planom mjera bit će dostavljena na realizaciju svim institucijama i organima u BiH na koje se odnosi.\nRestrukturiranje neutrošenog novca iz zajma IBRD-a usljed COVID-19\nVijeće ministara BiH utvrdilo je Prijedlog amandmana 2 na Sporazum o zajmu između Bosne i Hercegovine i Međunarodne banke za obnovu i razvoj (IBRD) za projekat jačanja bankarskog sektora, kojim je planirano restrukturisanje neutrošenog novca iz kredita radi pomoći u otklanjanju posljedica pandemije Covida-19.\nPredloženim Amandmanom 2 planirano je restrukturisanje 7.960.000 eura na način da se u okviru komponete 1 projekta uvede dodatni indikator u vezi sa isplatom (DLI), koji se odnosi na jačanje regulative banaka i supervizije u skladu sa bazelskim principima. Također, planirano je restrukturisanje komponente 4 koja bi postala Covid-19 komponenta i odnosi se na promovisanje pristupa finansiranju preduzeća pogođenih Covidom - 19 kroz regulatorne mjere i mjere likvidnosti, zadržavajući finansijsku stabilnost i poboljšanje upravljanja i poslovnog modela Razvojne banke Federacije BiH.\nRanijim Amandmanom 1, koji je potpisan 2. 7. 2020. godine, izvršeno je restrukturisanje komponente kredita za Republiku Srpsku u iznosu od 8.030.000 eura na način da se dio novca usmjerava na unapređenje aktivnosti na regulaciji i superviziji banka putem Agencije za bankarstvo RS-a i restrukturisanje komponente 4, koja se odnosi na promovisanje pristupa finansiranju preduzeća pogođenih Covidom - 19 kroz regulatorne mjere i mjere likvidnosti, zadržavajući finansijsku stabilnost, kao i poboljšanje upravljanja i poslovnog modela Investiciono-razvojne banke RS-a.\nSporazum o zajmu između BiH i IBRD-a, u iznosu od 56.600.000 eura, potpisan je 31. 10. 2017. godine. Federaciji BiH i Republici Srpskoj pripalo je po 28.300.000 eura.\nUsljed pandemije Covida - 19 vlade Federacije BiH i Republike Srpske usvojile su programe aktivnosti za očuvanje radnih mjesta, održavanje i poboljšavanje likvidnosti kompanija i očuvanje stabilnosti bankarskog sektora. S ciljem realizacije ovih mjera, predloženo je restrukturisanje neutrošenih sredstava kredita.\nPrijedlog amandmana 2 sa Osnovama bit će dostavljen Predsjedništvu BiH u daljnu zakonsku proceduru, uz prijedlog da se za bh. potpisnika odredi ministar finansija i trezora BiH.\nDonesena je Odluka o utvrđivanju carinske tarife za 2021. godinu, koja je usklađena sa Kombinovanom nomenklaturom Evropske unije. Na ovaj način stvaraju se uslovi za uspješnije obavljanje vanjskotrgovinskih poslova između privrednih subjekata u Bosni i Hercegovini i privrednih subjekata u zemljama potpisnicama CEFTA sporazuma, odnosno državama članicama Evropske unije.\nImenovani članovi zajedničkih komisija o pitanjima sukcesije\nOdlučeno je o imenovanju članova zajedničkih komisija i članova Pregovaračkog tima za provođenje Sporazuma o pitanjima sukcesije, čime je omogućen nastavak rada ovih timova.\nRiječ je o članovima Stalne zajedničke komisije a viših predstavnika država nasljednica; Zajedničke komisije po pitanjima iz Aneksa A Sporazuma; Zajedničke komisije po pitanjima iz Aneksa B Sporazuma; Zajedničke komisije po pitanjima iz Aneksa C Sporazuma; Zajedničke komisije po pitanjima iz Aneksa D Sporazuma i Zajedničke komisije po pitanjima iz Aneksa G Sporazuma.\nČlanovi ovih tijela imenovani su u pregovarački tim za provođenje Sporazuma o pitanjima sukcesije.\nČlanovi pregovaračkih timova obavezni su da sačine program za nastavak aktivnosti i vođenje pregovora iz oblasti svog zaduženja.\nSadržaj programa treba obuhvatiti aktivnosti koje će rezultirati u definisanju nacrta platforme ili osnova za nastavak pregovora, a koji će biti dostavljen na razmatranje Savjetu ministara BiH.\nPregovarački tim obavezan je podnositi izvještaj o svom radu Savjetu ministara BiH jednom godišnje.\nKorištenje tekuće rezerve\nUsvojena je Informacija o raspodjeli i korištenju sredstava tekuće rezerve za period I - IX 2020. godine, koju će Ministarstvo finansija i trezora BiH dostaviti Parlamentarnoj skupštini BiH.\nPrema Informaciji, u prvih devet mjeseci ove godine odobreno je 200.000 KM od ukupno planiranih 29.880.000 KM budžetske rezerve.\nMinistarstvu vanjskih poslova BiH je 26. 3. 2020. godine odobreno 50.000 KM za evakuaciju iz Italije državljana BiH kojima je bilo neophodno organizovati povratak u svrhu zaštite zdravlja tokom pandemije virusa korona.\nMinistarstvu sigurnosti BiH je 6. 2. 2020. godine odobreno 100.000 KM u svrhu pružanja pomoći Republici Turskoj u saniranju posljedica zemljotresa koji se desio u januaru ove godine.\nOsim toga, Ministarstvu civilnih poslova BiH je 16. 9. 2020. godine odobreno 50.000 KM za osiguranje novca na ime troškova skladištenja, špedicije i transporta proisteklih iz Ugovora o nabavci vakcina sa Globalnom alijansom za vakcine (GAVI) protiv bolesti Covid - 19 putem mehanizma Covax, a koja će biti izvršena u narednom periodu.\nOdobreni izgradnja i opremanje GP Osoje i Doljani\nOdobren je višegodišnji projekt "Izgradnja i opremanje graničnog prijelaza Osoje", procijenjene vrijednosti 4.200.000 KM. Na sjednici je donesena i Odluka o odobravanju višegodišnjeg projekta "Izgradnja i opremanje graničnog prijelaza Doljani", procijenjene vrijednosti 4.200.000 KM.\nUgovorom o graničnim prijelazima između Bosne i Hercegovine i Republike Hrvatske Granični prijelaz Osoje - Vinjani Gornji određen je kao međunarodni granični prijelaz za putnički saobraćaj, uz promet praznih kamiona, a Granični prijelaz Doljani - Metković kao međunarodni granični prijelaz za putnički saobraćaj.\nIzgradnja i opremanje ova dva granična prijelaza bit će finansirani iz sredstava koja su Upravi za indirektno oporezivanje odobrena Zakonom o Budžetu institucija BiH i međunarodnih obaveza BiH za 2020. godinu.\nUprava za indirektno oporezivanje je planirala izgradnju graničnih prijelaza Osoje i Doljani, jer raspoloživa infrastruktura na postojećim ne zadovoljava ni minimum uslova propisanih Pravilnikom o standardima i uslovima izgrađenosti i opremljenosti graničnih prijelaza u Bosni i Hercegovini.\nImenovan UO Agencije za osiguranje u BiH\nOdlučeno je o imenovanju članova Upravnog odbora (UO) Agencije za osiguranje u Bosni i Hercegovini, nakon što je dosadašnjem sazivu istekao mandat polovinom ove godine.\nMinistarstvo finansija i trezora predložilo je tri člana UO uime Vijeća ministara BiH, dok su entitetska ministarstva finansija dostavila svoje prijedloge za imenovanja po dva člana u skladu sa Zakonom o Agenciji za osiguranje u BiH.\nPredsjednik i članovi UO Agencije za osiguranje u BiH imenovani su na period od tri godine.\nNema saglasnosti o "Lipi"\nNije postignut konsenzus tokom glasanja o Prijedlogu odluke o uspostavljanju privremenog prihvatnog centra za smještaj migranata "Lipa", te će ova odluka biti ponovo na dnevnom redu u drugom krugu glasanja, saopćilo je Vijeće ministara BiH.\nVijeće ministara BiHvakcina protiv koronavirusa\nAdamović o Mihajloviću: Bilo je žalosno čuti da se nekom život uništava na ovakav način


Faktor | Bevanda konačno popustio: Vijeće ministara BiH usvojilo Odluku o raspodjeli novca MMF-a\nObjavljeno: 02.06.2020. u 15:31\nVijeće ministara Bosne i Hercegovine je, saznaje Faktor, na današnjoj sjednici usvojilo Odluku o raspodjeli novca Međunarodnog monetarnog fonda (MMF).\nZa razliku od ranijih prijedloga odluke, koje je dostavljao ministar finansija i trezora BiH Vjekoslav Bevanda, ova Odluka nije sadržavala formulaciju prema kojoj je Vijeće ministara BiH direktno utvrđivalo način raspodjele novca između Federacije BiH i njenih kantona, što je protivno Ustavu BiH i zakonima.\nUpravo zbog suprotnosti sa ustavnim odredbama su ministri u Vijeću ministara BiH iz reda bošnjačkog naroda ranije glasali protiv odluka koje je predlagao Bevanda.\nNakon što je HDZ-ov ministar konačno popustio, te korigirao ranije iracionalne zahtjeve, Odluka je usvojena, te će se 333 miliona eura koji se trenutno nalaze na računu Centralne banke BiH dijeliti na način da će entitetu RS pripasti 37,5 posto, Distriktu Brčko jedan posto, a FBiH 61,5 posto, te da će se novac koji pripada FBiH podijeliti na način da 50 posto ostaje na federlanom nivou, a 50 posto se dijeli kantonima. U danas usvojenoj Odluci je navedena formulacija prema kojoj se 61,5 posto ukupnog iznosa uplaćuje "FBiH sa njenih deset kantona".\nDio novca koji pripada kantonima, oko 200 miliona KM, će se, u skladu sa odlukom Parlamenta FBiH, dijeliti u skladu sa brojem stanovnika u kantonima po posljednjem Popisu stanovništva, s tim što je za tri najmanja kantona predviđen poseban koeficijent.\nMMFVijeće ministara BiHVjekoslav Bevanda


Broj 4- Dom, porodica, sigurnost\nMuškarac-Često ste zabrinuti zbog posla i finansijske sigurnosti, moguće da ne možete da izađete nakraj sa autoritetim.Najverovatnije iate ozbiljne probleme ili imate velike ambicije i niste zadovoljni sadašnjim statusom ni na poslu ni u porodici. Pokušavate da popravite svoje finansijsko stanje i u tome vam može pomoći osoba iz vaše porodice ili iz neposrednog okruženja. Ima onih na koje možete da računate Ako ste mladi, možda imate problema sa ocem, možda ne razumete na najbolji način razloge zbog čega se neko ljuti na vas. Odgovorni ste i pokušavate da priuštite članovima porodice sve što im je potrebno ali ne i dovoljno ljubavi i topline. U ljubavi bi trebalo da budete otvoreniji, nežniji i manje zahteveni. Možete imati problema sa stambenim prostorom.\nŽena najverovatnije niste zadovoljni svojim životom, morate biti strpljvi jer u protivnim situacija će biti još komplikovanija nego što je sada. Ako ste postavili pitanje koje se odnosi na porodične odose, moguće da smatrate da bi neko trebalo da vas zaštiti od pogrešnih poteza. Prilično ste neraspoloženi jer se vaš život ne odvija kako biste želeli. Moguće da ste usamljeni čak iako imate partnera ili da smatrate da od vas očekuje više nego što možete da pružite. Možete smatrati da sudbina nije pravedna prema vama i da vam je donela mnogo toga teškog što ne možete da izdržite ili da je odgovornost za porodicu uglavnom na vama.


Otvorena kancelarija Medjuokružnog odbojkaškog saveza Leskovac - JUGPRESS\nOtvorena kancelarija Medjuokružnog odbojkaškog saveza Leskovac\nGradonačelnik Leskovca Goran Cvetanović danas je ugostio predstavnike Odbojkaškog saveza Srbije koje je predvodio predsednik saveza Zoran Gajić.\nPovod njihove posete Leskovcu je , tako je bar rečeno, otvaranje kancelarije Medjuokružnog odbojkaškog saveza, ali, prvenstveno večerašnje finala Balkanskog kadetskog prvenstva u odbojci.\nU finalu, od 20h u SRC “Dubočica”, će igrati reprezentacije Srbije i Bugarske.\n“Kancelarija Medjuokružnog odbojkaškog saveza će biti odbojkaški administrativni centar za Jablanički, Pčinjski i Toplički okrug, što znači da će tamo klubovi iz ova tri okruga moći da obavljaju registracije, preregistracije i licenciranje igrača. Takodje, će biti i sedište trenerske i sudijske organizacije”, rekao je Goran Cvetanović.\nLeskovačka lokalna samouprava značajnu pažnju posvećuje sportu, tvrdi Cvetanović. Medju 108 sportskih klubova, čiji je rad finansiran od strane grada, nalaze se i Odbojkaški klub “Dubočica”, kao i Ženski odbojkaški klub “Leskovac '98”. Za ova dva kluba je u 2017. godini, kako kaže gradonačelnik, izdvojeno pet miliona dinara.\nPredsednik Odbojkaškog saveza Srbije, Zoran Gajić izjavio je da je otvaranje kancelarije izuzetno važno, pre svega zbog dobijanja registracionog organa, ali i zbog daljeg razvoja odbojke u ovim krajevima.\n“Nama je bitno otvaranje ove kancelarije i premeštanje registracionog organa ovde, kako bi ovaj deo Srbije, do Vranja, dobio na važnosti i kako bi mogao više da učestvuje u pravljenju sportskih klubova. Na ovaj način svi klubovi iz regiona će imati lakšu i jeftiniju mogućnost uključenja u različita takmičenja”.\nCvetanović se zahvalio predstavnicima Odbojkaškog saveza Srbije zato što su prepoznali Leskovac kao mesto koje ima potencijal za dalji razvoj ovog popularnog sporta i dodao da otvaranje kancelarije Medjuokružnog odbojkaškog saveza baš na današnji dan, ima još veću važnost, jer se danas obeležava Medjunarodni dan mladih.\nKancelarija Medjuokružnog odbojkaškog saveza Leskovac nalazi se na Masarikovom trgu, kod obućarske radnje “Šuca”.


Postavio: eTrebinje Četvrtak, 17.02.2022. 0\nBRISEL – Poslanici Evropskog parlamenta izglasali su amandman na Izvještaj Odbora za spoljne poslove u kojem pozivaju Savjet EU da nametne sankcije Miloradu Dodiku, srpskom članu Predsjedništva BiH.\nKako javljaju pojedini mediji, za amandman je glasalo 504 poslanika, a u amandmanu se ističe da Dodik i njegovi saveznici podrivaju državne strukture BiH i stvaraju egzistencijalnu prijetnju njenom jedinstvu i teritorijaloj cjelovitosti.\nAmandman su podnijeli poslanici Pedro Markues, Tonino Picula i Thijs Rojten, a protiv su bili predstavnici HDZ-a BiH. U amandmanu se, kako je javljeno, osuđuju neustavne secesionističke mjere vlasti RS, čiji je cilj, kako se navodi, uspostava paralelnih institucija u području medicine i medicinskih proizvoda, pravosuđa, odbrane, bezbjednosti i oporezivanja. Rezolucije i odluke EP-a nisu obavezujuće sa Savjet EU i šefove vlada, koji jedini imaju nadležnost da donesu odluke, a Savjet će u formatu ministara spoljnih poslova u ponedjeljak raspravljati o uvođenju sankcija. Uloga EP-a nije da donosi odluke, već da, paralelno sa Savjetom EU, potvrđuje prijedloge Evropske komisije.\nPodsjećanja radi, od 2011. godine na snazi je mehanizam za sankcije za podrivanje stabilnosti BiH, ali do sada nije nijednom iskorišten. Prema mišljenju analitičara, postoji realna mogućnost da Savjet ovog puta donese mjere koje bi mogle uključivati različite vidove sankcija. Da bi sankcije bile usvojene, potrebna je jednoglasna odluka Savjeta, obzirom da su prema evropskim pravilima za bezbjednost i odbrambenu politiku potrebne saglasnosti svih zemalja članica. Međutim, obzirom da je mehanizam za sankcije za BiH na snazi od 2011. godine, pojedine zemlje članice smatraju da su sankcije u sklopu tog mehaniozma moguće i prostom većinom u skladu s pravilima Savjeta, odnosno da u odluku bude uključeno barem 15 od 27 zemalja EU, ili 65 odsto ukupne populacije EU. Ukoliko EU ipak na kraju ne uspije donijeti odluku o sankcijama, očekuje se da će oko 20 zemalja EU samostalno donijeti odluku o sankcijama.


Savet bezbednosti UN ponovo nije ništa odlučio o Ukrajini. SAD ponudile nacrt rezolucije po kojoj bi referendum o nezavisnosti Krima bio proglašen nelegalnim.\nMeđutim, Rusija je najavila da će uložiti veto na takav predlog SAD pa je glasanje odloženo.\nNa sednici je govorio i predsednik prelazne ukrajinske vlade Arsenij Jacenjuk, koji je optužio je Rusiju za sprovođenje vojne agresije, rekavši da za nju nema nikakvog razloga niti osnova i ocenio je kao neprihvatljivu. Jacenjuk je u rekao i da je uveren da Rusija ne želi rat i i pozvao Moskvu da uzme u obzir volju naroda i vrati se dijalogu s Ukrajinom.\nRuski ambasador u Ujedinjenim nacijama Vitalij Čurkin poručio je da Rusija ne želi rat zbog krize u Ukrajini. "Rusija ne želi rat, niti to žele Rusi, a uveren sam i da Ukrajinci to ne žele", rekao je Čurkin, nakon obraćanja Arsenija Jacenjuka.


Udruženje „Ruku na srce“ i Goethe Institut pokrenuli kurs njemačkog jezika za djecu iz porodica u stanju socijalne potrebe – EFM.BA\nUdruženje „Ruku na srce“ i Goethe Institut pokrenuli kurs njemačkog jezika za djecu iz porodica u stanju socijalne potrebe\nOd februara 2020. godine, Udruženje „Ruku na srce“ i Goethe Institut pokrenuli su kurs njemačkog jezika za djecu iz porodica u stanju socijalne potrebe. Jednom sedmično u prostorijama Homework Hub-a mališani iz Udruženja „Ruku na srce“ imaju priliku učiti i usavršavati njemački jezik uz pomoć nastavnika Goethe Instituta.\n„Ideja o saradnji sa Udruženjem „Ruku na srce“ pojavila se za vrijeme novogodišnjih praznika, te se otvorila mogućnost za zajednički rad na neformalnom obrazovanju mališana iz Udruženja. Goethe Institut smatra da ovom saradnjom podstiče višejezičnost i tako onima koji će pohađati kurs njemačkog jezika daje podršku u nastavku školovanja, ali i pozicioniranju na tržištu rada u budućnosti“, rekao je ovom prilikom Mirza Kovačević, Koordinator za kooperaciju u obrazovanju Goethe Instituta.\nUdruženje „Ruku na srce“ i Goethe Institut nastavit će udruživati snage i zajedničkim naporima stvarati dodatnu šansu novim generacijama za uspjeh i pružiti im mogućnost za kvalitetniju budućnost u Bosni i Hercegovini.\nAdnan Lukač, volonter Udruženja „Ruku na srce“ rekao je: „Nama mnogo znači ova saradnja jer od ove godine u fokus našeg djelovanja stavljamo upravo neformalno obrazovanje naših mališana. Veoma smo zahvalni Goethe Institutu na podršci koju nam pružaju kroz ovaj projekat i sigurni smo da će se ova saradnja nastaviti na obostrano zadovoljstvo, a sve sa ciljem humanosti.“\n„Želja Instituta je da se pozicionira u sferi društvene odgovornosti i da radi na izgradnja svijesti o važnim društvenim pitanjima i svakodnevnici. Veliku pažnju dajemo promociji ekologije i humanitarnih akcija, a ako su oni usmjereni ka obrazovanju kao što je ovaj, onda je naša misija zasigurno ispunjena., dodao je Mirza Kovačević.\nAutor urednikObjavljeno 23. 02. 2020. Kategorije Vijesti iz Centra\nPrethodno Prethodni članak: Teatarska scena u Jelićevoj do kraja februara\nSljedeća Sljedeći članak: Ambrosia, Izložba u Zvonu povodom 25 godina postojanja


Novi Sad /U našim srcima: Dirljiv oproštaj fudbalera Fenerbahčea od Toze Veselinovića / Radio Sarajevo\nNovi Sad / U našim srcima: Dirljiv oproštaj fudbalera Fenerbahčea od Toze Veselinovića\n24. 05. 2017. u 20:22:00 Anadolija\nNa novosadskom Novom groblju sahranjen je Todor Toza Veselinović, igrač i trener, legenda jugoslovenskog fudbala, koji je preminuo 17. maja u Atini.\nPored porodice, prijatelja, saigrača iz Vojvodine i reprezentacije Jugoslavije, od poznatog fudbalskog stručnjaka oprostila se i delegacija Fenerbahčea, s kojom je Toza kao trener osvojio dvije titule prvaka Turske 1985. i 1989. godine.\nPredvođena Ridvanom Dilmenom, osmočlana postava Fenera iz šampionskih dana oprostila se od svog trenera sa majicama na kojima je, ispod slike Toze Veselinovića iz trenerskih dana u turskom velikanu, ispisano "U našim srcima".\n"Mi nismo samo učenici, već smo njegova djeca. Nije nam bio samo trener, već i roditelj i bili smo kao porodica. Za tri godine koliko smo sarađivali u Turskoj, Fenerbahče je obarao rekorde koje još niko nije uspio da dostigne, ni po broju pobjeda ni po broju datih golova", izjavio je Dilmen.\nOn je rekao da je Veselinović bio "najbolji i najvrijedniji trener" i da je između igrača i trenera vladalo zajedništvo i dobra saradnja koja nije prekidana ni nakon što je napustio klub.\n"Kada smo osvojili titulu, nije mu bio problem da iz Atine, iz Grčke gde je živio, dođe u Istanbul da sa nama i milionima navijača proslavi. Mnogo je volio naš klub. Bio je jako dobar trener i naš odnos je bio kao između oca i djece", kazao je Dilmen.\nPoznati turski fudbaler rekao je da je njihov dolazak bio prilika i da Vukici Veselinović, Tozinoj supruzi, pokažu da "nisu zaboravili ni oca ni majku".\nI Vukica se sjetila istanbulskih dana kada je sa Tozom bila vezana uz Fener.\n"Mnogo sam ih voljela i volim ih i za mene je velika je radost što su došli ovde. Puno im hvala, ovo nikada neće moći da se zaboravi", rekla je Verica, zahvaljujući se bivšim igračima plavo-žutih što su iz Turske došli da isprate njenog muža na vječni počinak.\nTagovi: Novi Sad Fenerbahče Vojvodina


Razvod šeika Dubaija od šeste žene za 550 miliona funti\nTanjug 21. decembra 2021. 13:43\nLONDON – Britanski sud naložio je danas vladaru Dubaija da svojoj bivšoj supruzi i njihovoj deci isplati oko 550 miliona funti (730 miliona dolara) u jednoj od najskupljih brakorazvodnih nagodbi u britanskoj istoriji.\nVisoki sud je presudio da šeik Muhamed bin Rašid Al Maktum mora da plati 251,5 miliona funti svojoj šestoj supruzi princezi Haji Bint Al Husein i da redovno uplaćuje novac za njihovu decu Al Džalilu (14) i Zajeda (9) uz bankarsku garanciju od 290 miliona funti, prenosi AP.\nUkupan iznos koji bi deca trebalo da dobiju mogao bi biti oko 290 miliona funti, u zavisnosti od raznih faktora uključujući životni vek šeika ili moguće pomirenje dece i oca.\nDeo nagodbe je i 11 miliona funti godišnje za troškove obezbeđenja princeze Haje i maloletne dece.\nSudija Filip Mur je, naime, zaključio da je porodici potrebno „najkvalitetnije obezbeđenje“, jer glavna pretnja za njih dolazila od šeika Muhameda, a ne od nekih drugih, spoljnih izvora.\nMarija Zaharova: Kriminalan propust američkih novinara koji…


Kalča i Šaban osvanuli sa zaštitnim maskama, Niška inicijativa ukazuje na ozbiljnost problema zagađenja - juGmedia\nZbog prekomernog zagađenja vazduha predstavnici Niške inicijative postavili su zaštitne maske na većinu spomenika u ovom gradu, te su statue Kalče, Šabana Bajramović i narodnog heroja Sretena Mladenovića Mike skrenule pažnju na evidentan problem koji Niščije imaju sa zagađenjem vazduha.\nKako je objasnio odbornik Niške inicijative u Skupštini grada Srđan Nonić, ta akcija nije urađena da bi javnost shvatila ozbiljnost problema.\n“Taj problem nije samo sa zagađenjem vazduha uopšte, taj problem je ćutanje institucija na mogućnost rešavanja problema. Mi u Nišu imamo komisiju za to, a i radnu grupu koja ništa konkretno ne želi da uradi”, kazao je Nonić.\nOn je dodao da bi treba ozbiljno da se razmisli kako bi mogao sa Toplanom da se reši problem priključenja individualnih korisnika, da se ugase individualna ložišta i kako da se reši veliki problem tendera za javni prevoz koji je sada raspisan i usvojen za narednih sedam godina.\n“Mi ćemo legalno imati autobuse koje će preko dvadeset godina starosti da voze Nišlije. To je problem koji nas 12 meseci godišnje zagađuje, a problem oko individualnih ložišta, nerada Toplane, nepopularnih cena i loše politike rada i loše finansijske politike u Toplani je u stvari proizvod ovoga gde ljudi koji mogu da se priključe na Toplanu se isključuju i koriste alternativne načine grejanja”, poručio je.\nOd svih medija koji pokrivaju područje Niša ovu akciju Niške inicijative propratili su samo novinari RTS-a i juGmedie.\nŽene iz SNS-a delile novogodišnje paketiće deci u Dečjem dispanzeru


Samit100 jedan je od najvećih regionalnih poslovnih događaja i inicijativa, a na jednom mestu okuplja više od sto eminentnih poslovnih lidera, iz zemlje i inostranstva, kao i brojne istaknute političke ličnosti i predstavnike medija sa regionalne scene.\nKreativni koncept i kompleksna organizacija dvodnevne konferencije u hotelu Hyatt povereni su agenciji M2Communications, pri čemu je ambijent Kristalne dvorane u potpunosti transformisan postavkom konferencijske bine impozantnih dimenzija - dužine preko 26 metara. Postavka je kombinovana sa LED tehnologijom, pažljivo osmišljenim animacijama i 3D efektima, dok je za potrebe Hard Talk panela postavljena nova bina, pozicionirana centralno u prostoru.\nUčesnici panela imali su priliku da u pauzama posete virtuelnu izložbu nedavno renoviranog Narodnog muzeja i uživaju u delima najvećih domaćih i stranih umetnika, koristeći jedinstvenu platformu pod nazivom VR All Art.\nPored konferencijskog dela, M2C tim bio je zadužen i za osmišljavanje koncepta Unexpected Gala Dinner at Secret Location, sa idejom da se svim učesnicima Samita pruži nesvakidašnje i mistično iskustvo na lokaciji koja je čuvana u tajnosti. Prostor Akacia Open Concept, ušuškan u zelenilu nadomak Beograda, poslužio je kao idealno mesto da se učesnici na par sati odvedu u svet izvan mašte i vremena.\nZvanice su na samom dolasku sačekali atraktivni performansi sa vatrom, zanimljivi „storytelling“ putokazi i specijalna laboratorijska stanica sa novom formulom koktela. Podizanju atmosfere u čudesnoj staklenoj kocki prostora Akacija Open Concept, doprineli su elementi poput laser show-a, efekti suvog leda, moderni Buugeng i LED performansi, kao i nastup poznatog domaćeg jazz benda „Alex & The Fergusons“.


Humanitarna akcija fudbalskih klubova Crvena zvezda i Partizan i Beogradskog maratona - Dan u Beogradu\nNaslovna » Izlasci » Akcije » Humanitarna akcija fudbalskih klubova Crvena zvezda i Partizan i Beogradskog maratona\n34. Beogradski maraton, Crvena zvezda i Partizan: Bez barijera\nNa inicijativu Beogradskog maratona i uz podršku uprava i fudbalera Crvene zvezde i Partizana, kao i Zajednice fudbalskih klubova Superlige, ovogodišnja najveća utakmica srpskog fudbala osim uobičajenog velikog sportskog značaja, imaće i svoj humanitarni karakter.\nOvogodišnji 34. Beogradski maraton biće održan 16. maja 2021. pod sloganom „Bez barijera“, kao znak podrške i solidarnosti sa osobama sa invaliditetom. Želja organizatora je da se ukaže na probleme sa kojima se svakodnevno suočavaju osobe sa invaliditetom, kao i da se stvore uslovi za konkretna rešenja istih: uklanjanje mentalnih i fizičkih barijera kako bi se osobe sa invaliditetom što efikasnije uključile u redovne tokove života.\nU periodu od održanog derbija do održavanja 34. Beogradskog maratona biće organizovana prodaja dresova fudbalera Crvene zvezde i Partizana u kojima će igrati utakmicu – zbog prikupljanja sredstava za unapređenje uslova za bavljenje sportom i rekreacijom osoba sa invaliditetom – prevashodno mladih i dece.\nUčesnici u realizaciji celog projekta su i Sportski savez osoba sa invaliditetom Beograda i Srpski filantropski forum.\nRaniji zajednički projekti\nFudbalski klubovi Crvena zvezda i Partizan i Beogradski maraton sarađivali su i ranije na sličan način.\nPo održanom 116. derbiju, u aprilu 2001, godine u okviru kampanje „Trčim za decu“ prodajom dresova sa derbija, kao i majica sa 14. Beogradskog maratona, prikupljena su značajna sredstva koja su iskorišćena za rekonstrukciju i izgradnju domova za brigu o deci bez roditeljskog staranja u Kulini i Stamnici.\nDrugi put, posle održanog 126. derbija u aprilu 2006, prodajom dresova prikupljena su sredstva za sprovođenje kampanje „Škola bez nasilja„, koju je u Srbiji realizovao UNICEF, a u kojoj je aktivno učestvovao i Beogradski maraton kroz organizaciju Dečijeg maratona i 19. Beogradskog maratona. (danubeogradu.rs)\nTagoviakcije beogradski maraton fk crvena zvezda fk partizan humanitarne akcije izlasci proleće u beogradu\nPrethodni Nove mere bezbednosti koje važe od 5. aprila 2021.\nSledeći Premijera u Omladinskom pozorištu Dadov: Životinjska farma


Njujork: Javni tužilac vodi istragu o Trampovoj fondaciji\nTužilaštvo zabrinuto zbog nekih sumnjivih donacija Trampove fondacije\nJavni tužilac Njujorka Erik Šnajdermen saopštio je da tužilaštvo vodi istragu o fondaciji republikanskog predsedničkog kandidata Donalda Trampa zbog sumnji u nepravilnosti.\nŠnajdermen, inače demokrata koji je javno podržao kandidaturu Hilari Klinton, kaže da tužilaštvo želi da proveri da li se Trampova fondacija "pridržava zakona o dobrotvornim organizacijama u Njujorku".\nTramp je odbacio Šnajdermanovu istragu kao stranački napad.\n"Šnajderman je godinama zatvarao oči kada je reč o Fondaciji Klinton", rekao je portparol Trampove kampanje Džejson Miler, ocenivši da je istraga još jedan "levičarski napad koji ima za cilj da skrene pažnju sa katastrofalne nedelje koju je imala 'pokvarena' Hilari Klinton".\nŠnajderman je Si-en-en-u rekao da je tužilaštvo zabrinuto zbog nekih sumnjivih donacija Trampove fondacije i da se u tom smislu vodi prepiska.\n"Nisam hteo da pridajem veliki značaj istrazi ili da držim konferenciju za štampu, ali istražujemo Fondaciju kako bi utvrdili da li radi u skladu sa zakonima o dobrotvornim organizacijama u Njujorku", rekao je on.\nAmerički mediji prenose da Šnajderman istrazuje Fondaciju bar od juna i da je zvanično postavio pitanje o donaciji grupi koja je podržala republikanskog javnog tužioca Pam Bondi na Floridi 2013. godine.\nFondacija im je navodno uplatila 25.000 dolara u trentuku kada je Bondi razmatrala da li da otvori istragu o prevari protiv Trampovog univerziteta.\nTa istraga nikad nije otvorena, ali Bondi demantuje da je na njenu odluku uticala donacija koju je primila.\nTrampovi saradnici su već priznali da je donacija bila "administrativna greška."


ATLETIČARI USPEŠNI NA ZRENJANINSKOM MARATONU I VUKOVARSKOM POLUMARATONU | Radioapatin\nATLETIČARI USPEŠNI NA ZRENJANINSKOM MARATONU I VUKOVARSKOM POLUMARATONU\nČlanovi Atletskog kluba Apatin nastavili sa dobrim nastupima na takmičenjima u zemlji i inostranstvu učešćem na 2. Vukovarskom polumaratonu i 1. Zrenjaninskom maratonu, koji su održani u subotu 29. maja i u nedelju 30. maja.\nU subotu je u Vukovaru održan 2. Vukovarski polumaraton na kome je nastupio Predrag Vejin i sa rezultatom od 1 sat 29 minuta i 20 sekundi u trci na 21 kilometar i 97 metara zauzeo drugo mesto u svojoj starosnoj kategoriji.\nNedelja je bila rezervisana za 1. Zrenjaninski maraton na kojem je nastupio veliki broj članova AK Apatin u trkama na 42 kilometra i 195 metara, 21 km i 97 metara, 7000 metara i u štafeti 3h7 kilometara.\nU trci na 42 kilometra i 195 metara u ženskoj konkurenciji pobedu je odnela Slađana Dečermić.\nSjajnu štafetnu trku 3 h 7 kilometara (polumaraton 21 kilometar i 97 metara) , imala je muška štafeta AK Apatin (Nemanja Đurić, Miroslav Pešić i Aleksandar Stajić), koja je sa rezultatom od 1 sat 19 minuta ubedljivo trijumfovala, dok je druga ekipa AK Apatin u sastavu (Vanja Bolesnikov, Igor Bakoš i Živa Vijoglavin) osvojila četvrto mesto u ukupnom plasmanu štafeta.\nU ženskoj trci na 7 kilometara slavila je nova članica AK Apatin Vesna Vicko Bogišić koja je u finišu izvojevala pobedu ispred drugoplasirane klubske drugarice Aleksandre Burkanović. Trku na 7 kilometara uspešno je završila i Una Čegar jedna od najmlađih učesnica u trci u ženskoj konkurenciji kojoj je ovo bila do sada najduža trka i Željko Peković u muškoj konkurenciji koji je oborio svoj lični rekord.\nU polumaratonskoj trci na 21 kilometar i 97 metara, uspešan finiš imali su Aleksandar Maksimović i Milan Marinković.\nAtletski klub Apatin vrši pripreme za organizaciju velike atletske manifestacije „Brzinom do zvezda“ koja se pod pokroviteljstvom Srpskog atletskog Saveza i Telenora u održava u Apatinu u petak 4. juna 2021. godine od 10,00 do 12,00 časova, na terenima OFK Mladost, i u kojoj će učestvovati školska deca 2010. i 2011. godište iz škola sa teritorije Zapadno-bačkog okruga. Najuspešnija deca sa regionalnog takmičenja plasiraće se na finalno takmičenje u kojem će učestvovati deca sa teritorije cele Republike Srbije i koje će se realizovati 16. ili 17. juna 2021. godine u Beogradu (SC Košutnjak).


Kim Džong Un otputovao iz Rusije posle samita sa Putinom | N1 Srbija\n26.04.2019. |10.15 |\nIzvor: Tanjug/Alexander Safronov/Preš Office of the Primorye Territory Administration via AP\nSevernokorejski vođa Kim Džong Un odao je u Vladivostoku počast poginulim u Staljingradskoj bici u Drugom svetskom ratu i potom krenuo u Pjongjang svojim privatnim vozom, oko četiri sata ranije nego što je planirano posle molbe njegove delegacije da se skrati poseta.\nKako prenose ruske agencije, Kim je posetio park blizu sedišta ruske pacifičke flote i položio venac na ceremoniji.\nKim je takođe imao ručak sa lokalnim guvernerom i poslovnim ljudima u predgrađu Vladivostoka pre nego što je otišao na glavnu železničku stanicu gde ga je čekao njegov voz. On nije otišao u planiranu posetu akvarijumu i na baletsku predstavu, a oba mesta su bila blokirana zbog bezbednosnih provera.\nKao i kada je stigao u Vladivostok u utorak saobraćaj je za njegov odlazak potpuno zaustavljen u centru grada za vreme ceremonije ispraćaja severnokorejskog vođe.\nKim i Putin sastali su se juče, a posle razgovora Putin je nagovestio da bi bio spreman da igra veću ulogu u rešenju zastoja oko američkih zahteva za denuklearizaciju Korejskog poluostrva i Kimovog insistiranja na prethodnom ublažavanju sankcija. Putin je rekao da je spreman da podeli sa SAD detalje o svom samitu sa Kimom i nagovestio da je Kim spreman da odustane od nuklearnog oružja ali samo ako dobije čvrste garancije.\nKim je kritikovao Vašington zato što je zauzeo jednostran stav bez dobre vere za vreme njegovg drugog susreta sa američkim predsednikom Donaldom Trampom u Hanoju u februaru i ocenio da je to proizvelo diplomatski zastoj, javila je severnokorejska novinska agencija KCNA.\nSamit Kima i Putina usledio je posle godinu dana intenzivnih diplomatskih aktivnosti Severne Koreje u cilju ukidanja medjunarodnih sankcija toj zemlji zbog njenih nuklearnog i raketnog programa. Kim je do sada imao četiri samita s kineskim predsednikom Si Đinpingom, tri s južnokorejskim predsednikom Mun Džae-inom, dok se s američkim predsednikom Trampom sastao dva puta.\nSevernokorejska agencija je navela da je Putin odao priznanje Kimu da su njegove diplomatske inicjative doprinele stabilizaciji situaciji na Korejskom poluostrvu i prihvatio Kimov poziv da poseti Severnu Koreju kada bude "zgodno vreme".\nKako navodi agencija AP, komentari Putina i Kima posle samita ukazuju da nije bilo značajne promene stava severnokorejskog vodje.\nVladimir Putin Kim Džong Un Rusija Severna Koreja samit


Kosovski poslanici u poseti južnim srpskim opštinama\nVesti Autor:Beta06. jun. 201912:19 > 12:20\nDelegacija od osam poslanika Skupštine Kosova, iz odbora za obrazovanje, kulturu, nauku, medije, kao i javnu administraciju boravi u dvodnevnoj poseti opštinama Medveđa, Bujanovac i Preševo, gde su se članovi ove delegacije sreli i razgovarali sa lokalnim političkim predstavnicima o pitanjima koja se tiču albanskog stanovništva.\nDelegacija poslanika Skupštine Kosova posetila je danas srednju školu „Sezai Suroi“ u Bujanovcu, a poslanici su prethodno razgovarali i sa predsednikom opštine Šaipom Kamberijem, predsednikom Nacionalnog saveta Albanaca Ragmi Mustafom, kao i predsednikom opozicione Demokratske partije Nagipom Arifijem.\nKamberi je nakon razgovora sa delegacijom poslanika Skupštine Kosova na svom Fejsbuk profilu napisao da je tokom sastanka bilo reči o „praktičnoj podršci Kosova u rešavanju problema Albanaca u preševskoj dolini“, medju kojima su problemi u obrazovanju i nedostatku udžbenika na albanskom jeziku, kao i problem sa nepriznavanjem diploma i akademskih zvanja stečenih na Univerzitetu u Prištini.\nDelegacija poslanika Skupštine Kosova posetiće danas i opštinu Preševo, gde je predvidjen sastanak sa predsednikom opštine Šćiprimom Arifijem, kao i obilazak srednje škole u tom gradu.


Napeta atmosfera na pregovorima u Briselu: Kurti optužio Srbiju za tri genocida, Vučić žestoko odgovorio! - 24sedam Napeta atmosfera na pregovorima u Briselu: Kurti optužio Srbiju za tri genocida, Vučić žestoko odgovorio! - 24sedam\nOd 15 časova predsednik Srbije učestvuje na trilateralnom sastanku sa Aljbinom Kurtijem i posrednicima EU\nPrvi je navodno počinjen 1878. godine, a poslednji 1999. Predsednik Vučić mu je žestoko odgovorio, a kako pišu beogradski mediji, atmosfera na pregovorima je izuzetno napeta.\nPredsednik Srbije je pokazao dokumentaciju o napadima koje su Srbi doživeli tokom ove godine. Materijal sadrži 80 opisanih incidenata i iz njega su predstavnici EU mogli da se detaljno informišu o svakom napadu na Srbe i skrnavljenju verskih objekata Srpske pravoslavne crkve u 2021. godini.\nSPISAK VERSKI I ETNIČKI MOTIVISANIH NAPADA NA SRBE I SPC NA KIM\nRelja priredio iznenađenje Nikoliji, sve se orilo! (VIDEO)\nVučić u Briselu pokazao Kurtiju papire zbog kojih je Albanac pobesneo\n#Aleksandar Vučić #aljbin kurti #Brisel #Dijalog Beograda i Prištine\n19.07.2021 u 15:42


Centar za porodicu ´Kuća radosti´ otvara svoja vrata za sve korisnike - KVorum.net / Kotor-Varoš -\nCentar za porodicu ´Kuća radosti´ otvara svoja vrata za sve korisnike\nAutor: Slaven Šubara / Datum: 12.12.2016. 16:52\nCentar za porodicu ´Kuća radosti´, dana 14. decembra 2016. godine otvara vrata za sve korisnike. Nakon prijema za predstavnike institucija, pozivamo vas da nam se pridružite u 14 časova i velikim učinite ovaj dan, koji je poseban za svu djecu sa posebnim potrebama i jezičko-govornim smetnjama.\nJedan od prioriteta je da u sklopu ovog centra bude obezbijeđen logoped i organizovanje edukativnih radionica za roditelje i djecu.\nIzvršena je adaptacija prostora i nabavka potrebnog materijala kako bi objekat u prizemlju stambene zgrade kod Sportske dvorane bio stavljen u funkciju.\nProstorno planiranje objekta u funkciji kvalitetnijeg i pristupačnog boravka korisnika, projektovala je Kotorvarošanka Nena Petrušić, diplomirani arhitekta, sa željom da svim korisnicima boravak u Centru bude na radost i zadovoljstvo.\nPrethodna vijest: Folklorni ansambl Kotor Varoš održao godišnji koncert Sljedeća vijest: Elli bar: Doček nove 2017. godine


Sportske.net - Nišlije žele SVE bodove do kraja prvenstva\nNišlije žele SVE bodove do kraja prvenstva\nTrener fudbalera Radničkog iz Niša Radoslav Batak rekao je danas da je njegovom timu teško pao poraz od Čukaričkog, ali je istakao da će igrači dati sve od sebe da u preostala tri kola Super lige Srbije osvoje svih devet bodova.\nNovi trener Metalca već sutra ima "vatreno krštenje"\nNastavak ambicioznog projekta, TSC dobio novog trenera!\n"Izuzetno nam je teško pao poraz od Čukaričkog u sredu. Vodili smo 2:0, imali sve u našim rukama, ali nažalost nismo uspeli da prodjemo u polufinale Kupa. Takve utakmice se dešavaju, biće ih još, ali mi sada moramo da izvučemo pouke koje će pozitivno uticati na našu igru", rekao je Batak, prenosi klub.\n"Ostali smo bez šansi za Evropu, ali smo našim navijačima i niškim ljubiteljima sporta dužni da u preostala tri kola pružimo maksimum i pokušamo da osvojimo svih devet bodova", dodao je on.\nFudbaleri Radničkog sutra dočekuju beogradski Rad, u utakmici 28. kola Super lige Srbije. Biće to prva takmičarska utakmica u Nišu nakon gotovo tri meseca.\nRadnički je trenutno šestoplasirani tim Super lige sa 43 osvojena boda, a Rad je pretposlednjem, 15. mestu sa 15 bodova na svom kontu.\n"Dolazi nam Rad, koji je dobra ekipa i njegova pozicija na tabeli nas neće zavarati. Protivnika respektujemo, igraćemo ofanzivno, krenućemo od prvog minuta po pobedu i ja verujem da ćemo do nje i doći", rekao je Batak.\nGovoreći o sastavu tima, Batak je rekao da ima nekoliko "rovitih" igrača, ali da će, kao i u prethodnim mečevima, pružiti šansu nekolicini mladih fudbalera.\n"Najveći problem je u odbrani, jer ne mogu da računam na trojicu štopera. Maslać i Stevanović su suspendovani zbog kartona, a Djordjević je povredjen. Kombinovaćemo, ali ćemo na teren poslati jak sastav i verujem da će prisutnim gledaocima biti zanimljivo da vide Radnički sa nekoliko mladih i talentovanih igrača, koji će u budućnosti predstavljati okosnicu ovog kluba", rekao je Batak.\nUtakmica se igra sutra od 15.00, a ulaz na Čair biće slobodan.\nKako je naveo klub, utakmici će moći da prisustvuje maksimalno 1.000 gledalaca, koji će morati da budu na distanci od najmanje jednog metra.\nRadnički će otvoriti kapije zapadne i istočne tribine, dok će severna i južna ostati zaključane.


"Od 15. novembra do 15. marta zahteva se od vozila u saobraćaju da imaju zimsku opremu. Apelujemo na sve vozače da počnu da pripremaju svoja vozila i budu oprezni tokom ove zimske sezone", naveli su.\nPortparol Kosovske policije za region Sever, poručnik Branislav Radović, u ranijoj izjavi je za Radio Kontakt Plus poručio da policija Kosova ima nultu toleranciju prema svim prekršiocima zakona kada je u pitanju neposedovanje zimske opreme.\n"Ukoliko vozač ne poseduje zimsku opremu, a učestvuje u saobraćaju, ili u saobraćajnoj nezgodi, kazne su različite i zavise od nekoliko faktora, da li je vozilo osigurano, da li je vozač bio pod dejstvom alkohola ili opojnih supstanci i tako dalje", poručio je Radović.\nZa nove gume je potrebno izdvojiti od 4.000 do 60.000 dinara, u zavisnosti od tipa vozila, proizvođača pneumatika.\nZamena guma košta i do 2.000 dinara po točku\n08.12.2021 SAD uvele sankcije Radoičiću i Veselinoviću (1182)


Balon hala na Zlataru - Društvo - Dnevni list Danas\nPočetna » Društvo » Balon hala na Zlataru\nInvesticija Ministarstva turizma i Opštine Nova Varoš\nBalon hala na Zlataru\nNa delu opštinskog zemljišta u turističkoj zoni na Zlataru, na lokaciji smeštenoj nedaleko od hotela „Panorama“, uskoro bi trebalo da počnu radovi na izgradnji i postavljanju multifunkcionalne sportske hale. Finansijska sredstva za realizaciju ovog projekta, oko 10 miliona dinara, obezbedilo je Ministarstvo trgovine, turizma i telekomunikacija, a izgradnju objekta podržaće i Opština Nova Varoš.\n0Piše: R.Popović 24. septembra 2015. 15.26\nUgovor o saradnji na postavljanju balon hale na Zlataru potpisale su pre desetak dana Tatjana Matić, državna sekretarka u Ministarstvu turizma i Ivana Novaković, direktorka Turističko-sportskog centra „Zlatar“, koji je ovaj projekat kandidovalo na republičkom konkursu u okviru Programa raspodele i korišćenja subvencija namenjenih projektima za razvoj turizma u 2015. Sporazumom je precizirano da bi dvorana trenažnog karaktera trebalo da bude završena najkasnije do sredine marta naredne godine. Balon hala biće postavljena na površini od oko 1.150 kvadratnih metara, a osim multifunkcionalnog terena za mali fudbal, odbojku, košarku i rukomet, u okviru objekta biće izgrađeni i prateći sadržaji sa pomoćnim prostorijama, kao što su svlačionice, kotlarnica i mini kafe-bar.\nTurističko-sportski centar i opštinska Direkcija za izgradnju započeli su ovih dana proceduru vezanu za pribavljanje svih potrebnih dozvola i dokumentacije, idejni projekat je gotov, a uskoro će „na stolu“ biti i glavno projektno rešenje. U ova dva javna preduzeća očekuju da bi, ukoliko se bude ispoštovala planirana dinamika, radovi trebalo da počnu najkasnije do sredine oktobra.\n– Multifunkcionalna balon hala je značajan dodatni sadržaj u turističkoj ponudi, kojim će se unaprediti kvalitet usluge posebno u ciljnoj grupi sportista svih uzrasta i kategorija. Za pripreme ekipa na Zlataru u poslednje dve godine vlada izuzetno interesovanje, a u strukturi gostiju hotela „Panorama“ najbrojniji su upravo sportisti, kako iz zemlje, tako i inostranstva, kaže Ivana Novaković i dodaje da su se dosadašnje primedbe sportskih ekipa uglavnom odnosile na udaljenost gradsko-sportske dvorane u centru grada od turističke zone, kao i na nedovoljan broj trim, pešačkih i biciklističkih staza, takođe važnih za kondicione i druge pripreme sportista.\nU lokalnoj samoupravi očekuju da će postavljanje trenažne dvorane rezultirati i povećanjem broja gostiju i ostvarenih noćenja, sa krajnjim efektima u vidu povećanja prihoda, novih zapošljavanja i očuvanja radnih mesta.\n– Značajno je što su u resornom ministarstvu prepoznali značaj jednog ovakvog projekta, čijom ćemo realizacijom poboljšati infrastrukturu na Zlataru. Planiramo i da kroz rebalans budžeta iz opštinske kase obezbedimo dodatnih miliona dinara neophodnih za završetak radova na izgradnji dvorane, ističe Dimitrije Paunović, predsednik opštine Nova Varoš.\nUžički osnovci na Svetskom prvenstvu iz robotike u Kini\nUručene diplome nagrađenim nastavnicima na konkursu Digitalni čas\nDeca u Srbiji svakog dana na internetu provedu oko tri sata


Pripadnici Agencije za istrage i zaštitu BiH (SIPA) uhapsili su rano jutros u Bihaću bivšeg komandanta vojske BiH Atifa Dudakovića i još nekoliko ljudi. Iz kancelarije tužioca kažu da su Dudaković i ostali osumnjičeni za ratne zločine počinjene nad stotinama civila i zarobljenika srpske i bosanske nacionalnosti tokom rata 1992 – 1995. godine.\nNekadašnji komandant Petog korpusa armije Bosne i Hercegovine uhapšen je u petak rano ujutru u svom stanu u Bihaću posle čega su ga pripadnici SIPA-e odveli u Sarajevo.\nNadležni organi su saopšili da je akcija rezultat dugotrajne i temeljne istrage Posebnog odeljenja za ratne zločine Tužilaštva BiH tokom koje je saslušano više stotina svedoka i prikupljeno nekoliko stotina dokaznih materijala, arhivskih dokumenata, video-snimaka, kao i dokaznih materijale vezanih za ekshumacije i identifikacije ubijenih.\n“Ono što moram posebno da naglasim je da smo našim operativnim radom došli do značajnih video zapisa“, ističe Milorad Kojić, direktor Centra za istraživanje rata, ratnih zločina i traženje nestalih lica.\nPored Dudakovića u nadležnost Tužilaštva BiH trebalo bi biti predato još 13 pripadnika 5. korpusa Armije Republike BiH, a koji su sumnjiče za krivična dela zločina protiv čovečnosti.\nDudaković se sumnjiči za ratne zločine počinjene u jesen 1995. godine na teritoriji zapadne Krajine, na području Petrovca, Ključa, Sanskog Mosta i Krupe na Uni.\nBošnjački član Predsedništva Bosne i Hercegovine Bakir Izetbegović se,\npovodom današnjeg Dudakovića, usprotivio pokušajima da se prilikom progona ratnih zločinaca, kako je naveo, stvara "lažna etnička ravnoteža". Predsednik Republike Srpske Milorad Dodik je izjavio da su rođaci žrtava čekali pravdu 20 godina.


Honda nije bio jedan od tih proizvođača, jer je japanska kompanija čekala aprilsku šalu kako bi zaista predstavila novi CR-V Roadster model, doduše, na pomalo neobičan način.\nKako bismo ispratili celokupnu obmanu, moramo potvrditi da je novi kabriolet izgrađen na platformi regularnog CR-V modela, ali ne poseduje krov. Ovo je u slučaju modela koji je predstavljen značilo bez ikakvog krova, ne sa obarajućim tvrdim ili mekim komponentama, a vozilo će biti namenjeno isključivo sunčanijim klimama, objasnili su iz kompanije.\nOvaj kabrio je kreiran uklanjanjem B i C stubova od strane PR tima kompanije, a kao rezultat, novi model izgubio je 100% svoje strukturne čvrstine.\nOvo je model učinilo potpuno beskorisnim, a pošto svi zainteresovani dobijaju svega pola automobila, njegova očekivana cena startuje po upola manjoj cifri trenutnog CR-V vozila, glasilo je u izveštaju.\nUmesto da renderuju trenutnu CR-V varijantu i kreiraju kabriolet, ljudi kompanije Honda izabrali su da iseku krov pravog modela, kao što možemo videti na kratkom snimku ispod.\nMeđutim, glavni trik nalazi se u tome da ovaj potez dolazi kao uvid u ono što nas očekuje od pravog kabrioleta koji će kompanija uskoro plasirati na tržište.


Novinarska udruženja: Pet minuta gromoglasne tišine u nedelju\nHome»Aktuelno»Novinarska udruženja: Pet minuta gromoglasne tišine u nedelju\nBy Aleksandar Đokić 02/05/2020 Nema komentara3 Mins Read\nNezavisno udruženje novinara Srbije, Nezavisno društvo novinara Vojvodine i Granski sindikat kulture, umetnosti i medija „Nezavisnost“ pozivaju sve novinare i medije da na Svetski dan slobode medija, u nedelju 3. maja, u 11.55, isključe ton, zamrače ekrane i ćutke se pridruže međunarodnoj simboličnoj akciji „Pet minuta gromoglasne tišine“. Kako se u zajedničkom saopštenju ovih udruženja navodi, cilj akcije je da se nadležni i najšira javnost upozore na izuzetno težak položaj novinarstva u Srbiji.\n„Pozivamo medijske radnike da se zajedno suprotstavimo otvorenim i učestalim političkim i ekonomskim pritiscima i pretnjama odgovornom novinarstvu i učinimo sve kako bi unapredili položaj i ugled novinarstva i vratili izgubljeno poverenje građana. Temelj profesionalnog novinarstva je slobodno i objektivno informisanje građana i doprinos javnom kritičkom dijalogu u društvu“, navodi se u saopštenju.\nKako kažu, „odgovorni novinari i mediji ne smeju pristati da javni interes podrede propagandi i apologetici vlasti i da rade po diktatu i za račun političkih i ekonomskih moćnika“.\nOva novinarska udruženja navode da se u izveštaju Reportera bez granica potpuno opravdano ukazuje da je posle šest godina vođstva Aleksandra Vučića opasno biti novinar u Srbiji, kao i da su kritički i istraživački novinari i mediji zbog svog rada svakodnevno izloženi neprijateljskom tretmanu i neskrivenim pritiscima pre svega vlasti pa zatim i ekonomskim izvorima.\n„Od uvođenja vanrednog stanja zbog epidemije nesrazmerno i neopravdano je pokušano ograničavanje medijskih sloboda, na šta su reagovale čak i pojedine međunarodne organizacije i institucije koje su osudile Vladin pokušaj zavođenja zvanične cenzure i pritiske protiv novinara i medija“, navodi se u saopštenju.\nNUNS, NDNV i „Nezavisnost“ podsećaju da na Međunarodni dan slobode medija „ponovo ukazuju i na sve dublje siromaštvo novinara i drugih medijskih profesionalaca koji svoj težak i odgovoran posao obavljaju za ponižavajuće plate, najniže među svim profesijama koje podrazumevaju visok nivo znanja i integriteta“.\nNUNS, NDNV i „Nezavisnost“ takođe dodaju i ponavljaju zahtev da se do kraja rasvetle ubistva Dade Vujasinović, Slavka Ćuruvije i Milana Pantića, a nalogodavci i počinioci zločina privedu pravdi.\n„Zahtevamo da se rasvetle i drugi napadi na medijske radnike, kao i da se unapredi zaštita novinara od svakodnevnih pretnji putem društvenih mreža“, navodi se u saopštenju.\nŽeljko Bodrožić, predsednik NUNS-a: Danas dominiraju propagandisti, a novinari su gurnuti u zapećak Medijska i novinarska udruženja: Još jedan korak ka urušavanju javnog medijskog servisa Vojvodine Autonomija i NDNV pozivaju građane da im pomognu da plate sudsku kaznu Potpisan Memorandum o saradnji Koalicije za slobodu medija\nNDNV Nezavisno društvo novinara Vojvodine Nezavisno udruženje novinara Srbije Nezavisnost NUNS sloboda medija Svetski dan slobode medija


Raskol: Dio SDS-a ulazi u vlast u RS i na državnom nivou\nTri poslanika SDS-a u Narodnoj skupštini Republike Srpske podržaće skupštinsku većinu, a Obren Petrović koji je dobio mandat u PS BiH prihvatiti poziv novoizabranog srpskog člana Predsjedništva Milorada Dodika za formiranje široke srpske koalicije na nivou Bosne i Hercegovine, saopšteno je to nakon sjednice Grdaskog odbora SDS-a Doboj.\nOd danas pojačane kontrole saobraćaja /VIDEO/\nU proteklih devet mjeseci neprilagođena i nepropisna brzina kretanja vozila bila je uzrok u 19,4 odsto saobraćajnih nezgoda u Srpskoj.\nVrtić "Dragan i Zoran": Održana 18. Jesenja svečanost /VIDEO/\nOsamnaesta po redu Jesenja svečanost u duhu najljepšeg godišnjeg doba, protekla je u znaku dječije maštovitosti, roditeljske pažnje i njihovog učešća u kreativnoj radionici, ali i naporu i želji zaposelnih u dječijem vrtiću Dragan i Zoran da kroz ovu manifestaciju prikažu koliko su mališani kreativni i koliko je važno brinuti o njihovom razvoju.\nCvijanović: Nivo BiH odgovoran za to što nije dobijen kandidatski status /VIDEO/\nJavnost u Srpskoj i danas se bavi informacijama vezanim za sastav nove Vlade RS. U vladajućoj Koaliciji i dalje ne saopštavaju detalje koji će kadrovi popuniti sastav nove Vlade .\nZavršetak berbe duvana i prije roka\nSemberski proizvođači duvana, zasađenog na 265 hektara, ove godine završiće berbu ranije, iako je krajnji rok za otkup tek polovina sljedećeg mjeseca.\nU ponedjeljak počinju "Višnjićevi dani" /VIDEO/\nU okviru 25. manifestacije "Višnjićevi dani", koja će trajati od 5. do 8. novembra, biće obilježeno niz značajnih datuma iz srpske istorije, književnosti i kulture.\nUhapšeni zbog pijanstva i narušavanja javnog reda i mira\nPripadnici Policijske uprave Bijeljina uhapsili su muškarca čiji su inicijali P.L. /70/ iz Bogutova Sela jer je pijan vozio automobil i učestvovao u saobraćajnoj nezgodi.\nStojanović: Gdje god postoji mogućnost posadićemo drvo\nIz Odjeljenja za stambeno-komunalne poslove i zaštitu životne sredine saopšteno je da Gradska uprava godinama veliku pažnju posvećuje proširenju i održavanju zelenih površina na gradskom području.\nUdruženje likovnih umjetnika "Sveti Luka" obilježilo slavu /VIDEO/\nSveti Luka kao vjerni zaštitnik jevanđelske poruke,u srpskom narodu proslavlja se kao zaštitnik svih ljekara i slikara, a svojim milosrđem pokazao je put svima onima koji pomažu u nevolji i stavaraju po liku i djelu Božijem.


RTCG - Radio Televizija Crne Gore - Nacionalni javni servis :: Ostali sportovi :: Ostavite zabranu zbog dopinga u prošlosti\nRUSKI MINISTAR SPORTA 10. 04. 2020. 17:48 >> 17:44 0\nRUSKI MINISTAR SPORTA\nOstavite zabranu zbog dopinga u prošlosti\nMeđunarodni zvaničnici trebalo bi da "okrenu novu stranicu" i "zaborave" na suspenziju koju su izrekli toj zemlji zbog pandemije korona virusa, izjavio je danas ruski ministar sporta Oleg Maticin.\nSvjetska antidoping agencija (WADA) izrekla je četvorogodišnju suspenziju ruskim sportistima sa svih velikih takmičenja nakon što je presudila da je Rusija manipulisala podacima iz moskovske antidoping laboratorije, kako bi zataškala pozitivne doping testove svojih sportista.\nRusija je nakon toga uložila žalbu pred Sudom za sportsku arbitražu (CAS), ali su ročišta odgođena zbog pandemije korona virusa.\nMaticin je danas izjavio da izbijanje virusa znači da bi stranke u sudskom postupku trebalo da izbjegavaju presudu protiv Rusije jer bi to narušilo olimpijski pokret.\n"Čelnici Međunarodnog olimpijskog komiteta, WADA i sudije koje će donijeti presudu trebalo bi da razumiju da sada živimo u potpuno drugačijim uslovima i da je nastala ova kriza, uključujući i krizu u odnosima, i da bi zato trebalo da okrenu novu stranicu i shvate da je trenutno najvažnije biti zajedno", rekao je on.\n"Kada vidite da su svi izolovani, da su svi kod kuće, svijest se mijenja, mentalitet se mijenja i ljudi razumiju da sada postoje drugi prioriteti. Prioritet je budućnost olimpijskog pokreta, konsolidacija čitave međunarodne sportske zajednice", dodao je Maticin.\nMaticin je istakao da bi sankcionisanje Rusije naškodilo olimpijskom pokretu.\nOn je dodao i da će, nakon što kriza sa korona virusom prođe, Rusija ponuditi da bude domaćin međunarodnih sportskih događaja ako njihovi trenutni domaćini ne mogu da ih organizuju.\nSuspendovan bivši svjetski rekorder u maratonu\nRusija uložila žalbu na odluku o suspendovanju


Policajcu reketašu veća kazna – Semendria\nPolicajcu reketašu veća kazna\n21. septembar 2014. HRONIKA – Izvor: RTS – Bivši glavni analitičar u Policijskoj upravi Smederevo Dejan Obradović pravosnažno osuđen na 15 meseci zatvora, zbog pokušaja reketiranja privatnika T. M, iz okoline Ćuprije.\nApelacioni sud u Beogradu je tom odlukom smanjio kaznu Obradoviću za sedam meseci zatvora, dok je potvrdio deo presude Višeg suda u Smederevu kojim je obavezan da sudu na ime paušala plati 5.000 dinara, kao i troškove postupka od 341.245 dinara, prenosi Tanjug.\nObradović je osuđen za krivično delo zloupotreba službenog položaja u pokušaju jer je, lažno se predstavljajući kao policijski pripadnik Službe za borbu protiv organizovanog kriminala (SBPOK), pokušao da iznudi 35.000 evra od T. M. kako, navodno, ne bi bio predmet obrade te Službe.\nPošto mu je T. M. rekao da je to veliki iznos i da ne može da mu isplati ceo iznos odjednom, Obradović je pristao na isplatu u dve rate, navodi se u presudi objavljenoj na sajtu suda.\nObradovića su uhapsili pripadnici SBPOK-a za unutrašnju kontrolu policije 30. maja 2012. godine, neposredno pošto je u smederevskom kafiću “Kandinski” od T. M. iz Ćuprije primio sumu od 13.600 dolara prethodno obeleženih novčanica.\n« Otvoren Sajam privrede 2014.\nIzložba „Pjer 2013“ u Smederevu »


Kad je "gola" navijačica obeležila finale Vimbldona\nKad je „gola“ navijačica obeležila finale Vimbldona\nHome » ATP » Kad je „gola“ navijačica obeležila finale Vimbldona\nMnogi će reći da je Vimbldon teniski turnir koji je veći od „belog sporta“. Oni koji to tvrde uglavnom će argumente za svoje tvrdnje potražiti u tradiciji, publici koja poznaje tenis bolje od publike na drugim turnirima, ali i specijalnoj atmosferi koju donosi samo Vimbldon. Ta vimbldonska atmosfera u kojo sve mora biti „pod konac“ i koja odiše tradicijom je i razlog zbog čega je jedan skandal iz 1996. godine, koji nije baš česta, ali ni toliko retka pojava na drugim sportskim terenima, izazvao toliku pažnju da se i danas o tome priča.\nU muškom finalu na Vimbldonu 1996. godine na iznenađenje teniske publike sastali su se Holanđanin Ričard Krajiček i Amerikanac Malivaj Vašington. Teniser iz Holandije je ubedljivo slavio u meču, ali „potez“ susreta dogodio se još pre starta finalnog duela. Dok su dvojica tenisera stajali pored mreže i pozirali fotografima pre početka zagrevanja, jedna navijačica koja je tada imala samo 23 godine, a koja se imenom i prezimenom zove Melisa Džonson, protrčala je pored obezbeđenja i vrlo oskudno odevana (na sebi je imala samo kecelju i bila je bez donjeg veša) uletela na teren i započela „cirkus“…\nMelisa Džonson je ulaskom na teren obeležila finale Vimbldona 1996. godine.\nTrčala je Melisa najpoznatijim teniskim terenom skoro ko od „majke rođena“ i pozdravljala prisutnu publika, koja je bila potpuno šokirana ovim prizorom. Stigla je Džonsonova i da se osmehne i pozdravi dvojicu finalista, koji nisu krili zadovoljstvo zbog njenog prisustva, ali i „stajlinga“, pa su ozarenog lica gledali Melisinu „predstavu“. Obezbeđenje je posle nekog vremena uspelo da „uhvati“ Melisu Džonson i udalji je sa terena, ali je ona za svojih „5 minuta slave“ izazvala veću pažnju u teniskom svetu, nego dvojica iznenađujućih finalista.\n„Nikada nisam mislio da ću videti ovako nešto na centralnom terenu. Dvojica finalista ne znaju gde da sklone pogled.” – rekao je komentator BBC-a Džon Baret u direktnom prenosu i pokušao bar malo da “opravda” Krajičeka i Vašingtona, koji se čini da su znali gde “treba” da gledaju. “Video sam kako jedna devojka ide oko nas i odjednom ona nam se osmehnula.” – objasnio je posle meča Malivej Vašington kako je izgledao incident iz ugla tenisera.\nReakcija Ričarda Krajičeka kada se pred njim pojavila oskudno odevena navijačica.\nKada se prave liste najvećih teniskih incidenata, onaj sa finala Vimbldona 1996. godine u kome je Melisa Džonsona oskudno odevana uletala na najpoznatiji teniski teren zauzima vrlo visoko mesto, što je posebno drago kritičarima Vimbldona, koji smatraju da je taj turnir previše uštogljen i da mu fali više zanimljivih dešavanja van terena, pa makar oni izgledali i onako kao pred početak muškog finala 1996. godine.


Frontmen “Racije”: Naši ljudi su izbirljivi u podržavanju lokalnih bendova – mojKontakt portal – Radio Televizija Kontakt\nFestival “Banjalučki dani muzike” vraća se na scenu 30. i 31. jula, a za ta dva dana publici će se predstaviti brojna poznata regionalna muzička imena, kao i nekoliko banjalučkih bendova.\nUz očekivano dobru melodiju, prisutni će 30. jula moći pratiti ritam “YU grupe”, TBF-a, “Osvajača” i banjalučke muzičke grupe u usponu pod nazivom “Racija”.\nKoliko su ovakvi festivali važni za mlade bendove razgovarali smo sa Lazarom Jovićem, frontmenom banjalučke hard i hevi grupe “Racija”.\nMomci poznati po energičnim nastupima bili su produktivni i inspirisani i tokom pandemije virusa korona, te su svoju kreativnost usmjerili na stvaranje autorske muzike, a sada su dobili priliku da je uz velikane regionalne muzičke scene predstave na predstojećem festivalu.\n“Veoma smo zahvalni na šansi koja nam se pruža već godinama da budemo dio ovog festivala. Ovo nam je već peti put da se pojavljujemo sa velikanima domaće rokenrol scene, i svaki put kao da je prvi. Taj osjećaj kada dijelite binu sa najvećim bendovima rokenrola je neopisiv”, rekao je Jović za “Nezavisne”.\nViše od godinu dana Banjalukom se nisu čuli zvuci muzike sa dobro poznatih festivala, a ovom manifestacijom će zvanično i bend “Racija” označiti svoj povratak.\n“Apsolutno, ako epidemiološka situacija bude povoljna i sve bude dobro, naravno da ćemo se i mi angažovati malo više. Iako se u zadnje dvije godine fokusiramo isključivo na autorski rad, nedostaju nam druženja i doživljaji sa putovanja, čak i na neke manje svirke. Svaki put je bio jedan poseban doživljaj”, rekao je Jović.\nOn je dodao da je od velikog značaja mogućnost da se domaći bendovi u usponu pojave na sceni pod istim reflektorima zajedno sa muzičkim velikanima, zvijezdama i uzorima.\n“Nažalost, naši ljudi su veoma izbirljivi i lijeni u podržavanju lokalnih bendova i njihovog autorskog rada, te je samim tim teško probiti se i pokupiti simpatije publike”, izjavio je Jović.\nOn je naglasio da domaći bendovi imaju veliku sreću zbog toga što festival “Banjalučki dani muzike” tradicionalno svake godine održava i gitarijadu u sklopu festivala.\n“Ovim postupcima je domaćim autorskim bendovima pružena šansa da se promovišu i osvoje neku od nekoliko vrijednih nagrada, a naročito simpatije i savjete žirija koji se sastoji od pažljivo odabranih najboljih muzičara i poznavalaca na našim prostorima”, zaključio je Jović.


Koliko Pari sen Žermenu nedostaje Ibrahimović? - Sportske.net\nKoliko Pari sen Žermenu nedostaje Ibrahimović?\nFudbaler Pari Sen Žermena Maksvel rekao je danas da je taj klub počeo da se oporavlja od odlaska Zlatana Ibrahimovića.\nKup Francuske - "Poker" PSŽ-a u RenuZnate li ko je ubedljivo najubojitiji strelac u ligama petice?!Kakav triler, Monako u nadoknadi ukrao bod Pari sen Žermenu!Gost iznenađenja na treningu PSŽ-a!Verati se povredio u zao čas\nIbrahimović je jedan od najboljih igrača u istoriji Pari Sen Žermena, postigao je 156 golova u 180 utakmica, osvojio je četiri šampionske titule u Francuskoj, dva Kupa i tri Liga kupa.\nOn je prošlog leta kao slobodan igrač napustio pariski klub i prešao u Mančester junajted i njegovo odsustvo se osetilo u ekipi Unaja Emerija.\n"Pari Sen Žermen bez Ibre je vrlo drugačiji od Pari Sen Žermena sa Ibrom. Nedostaje nam njegov kvalitet na terenu i vođstvo van terena. Njegov odlazak je bio veliki udarac za nas", rekao je Maksvel za radio Kadena Ser.\nPari Sen Žermen je trenutno treći na tabeli sa tri boda zaostatka za vodećim Monakom i Nicom, posle niza od četiri utakmice bez poraza.\n"Pari Sen Žermen se vraća u normalu. Na početku sezone smo imali nekoliko teških trenutaka, ali dobri rezultati prave bolju atmosferu", naveo je Maksvel.


EU Zelena nedelja – razmena održivih ideja - Media&Reform\nEU Zelena nedelja – razmena održivih ideja\nPrintscreen: YouTube / EU Environment\nOvog ponedeljka je velikim otvaranjem u Utrehtu u Holandiji počela EU Zelena nedelja koja traje do 25. maja, i u okviru koje se organizuju brojne manifestacije širom Evrope.\nU Novom Sadu, koji je Evropska prestonica kulture za 2021. godinu, od 21. do 27. maja održavaju se radionice za decu i zainteresovanu javnost, na temu cirkularne ekonomije i održivog razvoja. Radionice organizuju OŠ “Jozef Atila”, OŠ “Vuk Karadžić” i OŠ “Dositelj Obradović”, u saradnji sa mesnom zajednicom Salajka.\nOsim toga, Francuski institut u Srbiji u okviru „Karavana za klimu“ organizuje izložbu i naučne radionice „Život smeća“, u petak 25. maja u 11 časova, u Pokrajinskom zavodu za zaštitu prirode u Novom Sadu. Posetioce očekuje i okrugli sto: „Poljoprivreda, kao odgovor na izazove klimatskih promena i zagađivanja zemljišta“ u 12 časova.\nZeleni gradovi za zeleniju budućnost\nU okviru EU Zelene nedelje u Briselu je juče otpočeo Samit zelenih gradova Evropske unije, gde je, između ostalih, govorio i Karmen Vela, evropski komesar za životnu sredinu.\nOn je podsetio da je posao i dužnost Unije da služi građanima, te da je Zelena nedelja prilika za pronalaženje najboljih načina upravo za to.\n“Ono što često primećujem kod građanki i građana jeste njihovo dugoročno razmišljanje. Oni vide mnogo dalje od kratkoročnih političkih prioriteta. Zato je veoma važno da oni imaju presudnu ulogu u donošenju odluka”, istakao je Vela.\nOn je dodao i da reč “politika” dolazi od grčkog “polis”, što označava ljude, te da je cilj ove nedelje “da se pobrinemo da politika i dalje proizilazi iz uključivanja ljudi”.\nTema ovogodišnje Zelene nedelje je Zeleni gradovi za zeleniju budućnost. Cilj je informisati građanke i građane, i podići svest o značaju očuvanja životne sredine, sa posebnim akcentom na urbane sredine, imajući u vidu da 70% Evropljana živi upravo u ovakvim područjima, kao i da su evropski gradovi već dugo suočeni sa izazovom očuvanja životne sredine.\nIdeja Evropske unije je da pomogne gradovima da postanu „zeleniji“, te da unapredi kvalitet života i rada građana, kao i da podstakne lokalne zajednice i njene građane na razmišljanje i učešće u izgradnji održive budućnosti.\n“Evropska unija ima odgovornost ne samo da pomaže svojim gradovima da se razvijaju na održiv način, već i da pomogne drugima da isto to rade. Moramo podeliti najbolje prakse prikupljene u najodrživijim evropskim gradovima”, itakao je komesar Vela.\nDo kraja EU Zelene nedelje, biće organizovani brojni događaji širom Evrope koji će se baviti temama kvaliteta vazduha, bukom, upravljanjem otpadom i vodama i mnogim drugim. Neke od njih moguće je uživo pratiti na zvaničnoj stranici EU Zelene nedelje.\nEU Zelena nedelja završava se svečanim zatvaranjem u Madridu u Španiji.\nEU Zelena nedelja\nGlasno i jasno o EU – informacije za novinare i novinarke\nKonferencija „Glasno i jasno o Evropskoj uniji“


Predsednik Thaçi u Vašingtonu: Budućnost našeg prijateljstva sa Amerikom je sigurna - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik Thaçi u Vašingtonu: Budućnost našeg prijateljstva sa Amerikom je sigurna\nVašington, 8. februar– Predsednik Republike Kosovo, Hashim Thaçi, sinoć je učestvovao na dočeku koji je organizovala Ambasada Republike Kosovo u Vašingtonu u čast desetogodišnjice nezavisnosti Kosova.\nNa tom dočeku su bili pozvani mnogobrojni predstavnici američke države, ličnosti iz političkog i kulturnog života.\nŠef države se zahvaljujući se ambasadorki Çitaku na organizaciji ovog događaja, zahvalio i ostalim prisutnima, kako je on rekao, što su ovde da bi proslavili poseban dan za ljude sa Kosova.\nPred mnogobrojnim diplomatama, predsednik Thaçi se prisetio dana proglašenja nezavisnosti Kosova, opisujući ga kao emotivan dan.\n„Ja sam postao premijer nekoliko meseci pre toga i nisam spavao svu noć, jer sam se spremao da pročitam Deklaraciju nezavisnosti Republike Kosovo. Bio sam spreman da odlikujem moju zemlju, kao slobodnu, demokratsku i nezavisnu. Taj dan nije bio običan dan“, istakao je predsednik Thaçi.\nOn je rekao da su ljudi u celoj zemlji i mnogi drugi koji su dolazili iz sveta, punili ulice i male gradske trgove kao nikada pre, dodajući da je većina njih bilo srećno zbog novog poglavlja, novog početka, ali i da su mnogi od njih bili i tužni sećajući se i žrtve koju smo podneli za nezavisnost.\nPrema njegovom mišljenju, hiljade ljudi je poginulo, desetina hiljada silovano, nebrojeno njih je izgubilo sve za našu slobodu i nezavisnost.\n„Idući prema zgradi Vlade, mislio sam takođe na mog oca i moju majku, na mnoge druge generacije koje su živele pod aperthejdom, bez školovanja na njihovom jeziku, bez tri elementa koja su Amerikanci ocenili kao najbitnijim u Deklaraciji nezavisnosti SAD-a: slobode, života i radosti“, istakao je on.\nOcenjujući ovaj momenat kao najsrećnijim i najbitnijim u njegovom životu, šef države je rekao: „Bio je to najsrećniji i najbitniji momenat u mom životu. Bio je to najsrećniji momenat za moj narod i to je bio poseban momenat za sve prijatelje Kosova. To je bio težak i dug put“, nastavio je predsednik Thaçi.\nOn se podsetio američkih vojnika koji su dali život za slobodu i nezavisnost Kosova, kao i za mir na Balkanu, prijatelja Kosova ovde u Americi, koji su verovali u nas. Prema njegovom mišljenju oni su bili svetlo u mraku i oni su pružali utehu u vreme tuge.\n„Ljudi kao što je kongresmen Engel, senator Dole, kongresmen Lantos – i mnogi mnogi drugi koji su verovali u nas. Kada je reč bila o Kosovu nije bilo bitno da ste bili demokrata ili republikanac, i srećan sam da vidim, da to ni sada nije bitno“, dodao je on.\nPredsednik Thaçi je rekao da je Kosovo jedina zemlja gde se Bulevar predsednika Klintona seče sa Bulevarom predsednika Buša, izražavajući tako i zahvalnost dijaspori.\n„Naša dijaspora u Americi je naučila bitnu stvar – treba da radite kako biste ostvarili snove, a oni su puno radili, dali su sve kako bi ostvarili san o nezavisnosti Kosova“, rekao je predsednik Thaçi.\nŠef države je između ostalog rekao da nikada nećemo zaboraviti pravičnu prirodu našeg rata, čist cilj naše borbe i blagosiljan rezultat naših napora. Posebnim danima kao što je ovaj mi se prisećamo prošlosti, ali želeo je da kaže nešto i za budućnost: „Ja sam sada ubeđen, mnogo više nego što sam bio onda kada sam pročitao Deklaraciju nezavisnosti, pre deset godina, da je budućnost Kosova i budućnost našeg prijateljstva sa Amerikom sigurna“, nastavio je predsednik.\nDodajući dalje da ćemo ostati pouzdan partner međunarodne zajednice, a posebno Sjedinjenih Država.\n„Kosovo je zemlja sa najmlađim stanovništvom u Evropi i naš cilj da postanemo članica EU, NATO-a i OUN-a biće postignut“, istakao je on.\nŠef države je rekao da je ponosan što je predsednik najviše proameričke zemlje na svetu, dodajući dalje: „Svet je danas bolje mesto zbog nezavisnosti Kosova proglašene deset godina ranije“, rekao je na kraju predsednik Thaçi.


Chery Tiggo 2.0i 16v vs Ford EcoSport 1.5 Ti-VCT - AutoManijak\nPOČETNA strana :: poređenje :: Chery Tiggo 2.0i 16v vs Ford EcoSport 1.5 Ti-VCT\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju terensko vozilo / suv i koriste oblik karoserije suv sa 5 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Chery, 4-cilindrični agregat sa 16 ventila i 139ks , dok je drugi 3-cilindrični agregat sa 12 ventila i 112ks koji potpisuje Ford.\nČinjenica da je Ford dostavljen na Euro NCAP (European New Car Assessment Programme) testiranje, za razliku od konkurenta, možemo smatrati prednošću, jer su 4 osvojene zvezdice za bezbednost bolje nego neizvesnost. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju terensko vozilo / suv, što u principu znači odličnu poziciju po pitanju bezbednosti, ali ta činjenica ne ističe ni jedan od ova dva automobila.


Predstavnici vlasti Republike Srpske ne prihvataju posljednje odluke visokog predstavnika u BiH Valentina Incka o Elektroprenosu BiH, navodi se u zajedničkoj izjavi predstavnika zakonodavnih i izvršnih organa vlasti RS i predstavnika RS u zajedničkim organima BiH.\nVisoki predstavnik u BiH nametnuo je u utorak izmjene zakona o osnivanju kompanije za prenos električne energije u BiH, zatim, o prenosu, regulatoru i operatoru sistema električne energije, kao i izmjene Zakona o električnoj energiji RS.\nPrenosimo izjavu predstavnika vlasti RS-a kioju su potpisali predsjednik RS Rajko Kuzmanović, predsjednik Narodne skupštine RS Igor Radojičić, predsjednik Vlade RS Milorad Dodik, kao i član Predsjedništva BiH Nebojša Radmanović, predsjedavajući Savjeta ministara BiH Nikola Špirić, ministri u Vladi Republike Srpske i u VIjeću ministara.\nRepublika Srpska, kao strana potpisnica svih aneksa Dejtonskog mirovnog sporazuma, ne prihvata posljednje nametnute odluke od strane Visokog predstavnika, i odlučna je da se suprotstavi kršenju vladavine prava, u potpunosti opredijeljena poštovanju Dejtonskog mirovnog sporazuma.\nVisoki predstavnik je svojim posljednjim odlukama grubo nasrnuo i na suverenitet BiH, uskraćujući pravo njenim legalnim institucijama da suvereno odlučuju. Mandat Visokog predstavnika vezan je isključivo za tumačenje i provođenje Dejtonskog mirovnog sporazuma, a ne za njegovu reviziju, kroz nametanje zakona.\nPonovo zloupotrebljavajući svoja ovlašćenja Visoki predstavnik izvršio je udar, ne samo na Dejtonski mirovni sporazum i Ustav, već i na vlasničke odnose u kompaniji Elektroprenos, ugrozivši imovinu Republike Srpske i njenih građana. Posljednja odluka Visokog predstavnika predstavlja još jedan korak ka podjeli BiH.\nUpozoravamo i domaću i međunarodnu javnost da je krajnje vrijeme da se prekine sa pravnim i svakim drugim nasiljem, koje nad Republikom Srpskom provode tzv. visoki predstavnici, koji su već duži vremenski period očigledno izvor problema, a ne rješenja u BiH.\nPozivamo Visokog predstavnika da se vrati u okvire svojih ovlaštenja, koja proističu iz međunarodnog sporazuma, da povuče svoje antidejtonske i antiustavne odluke. Ukoliko se to ne desi, sve posljedice svojih odluka snosiće isključivo Visoki predstavnik u BiH Valentin Incko.\nPredstavnici zakonodavne i izvršne vlasti u Republici Srpskoj, kao i predstavnici Republike Srpske u zajedničkim organima BiH, jedinstveni su i odlučni da štite Ustavom zagarantovana prava Republike Srpske i svih njenih građana, svim pravnim i demokratskim sredstvima, uključujući i pravne mogućnosti za tužbu protiv svih visokih predstavnika, koji su mimo Dejtonskog sporazuma i tzv. „Bonskih ovlaštenja“, nametali zakone.


VUČIĆ: Penzije najsiromašnijih biće ubedljivo veće - Nova Borba\nIlustracija/ Foto: ozon.rs\nVUČIĆ: Penzije najsiromašnijih biće ubedljivo veće\nDok zaposleni u javnom sektoru i penzioneri čekaju odluku koliko će plate i penzije biti veće, predsednik Srbije kaže da će one biti veće nego ikada. Najavljuje i bonuse za penzionere do kraja godine.\nPredsednik Srbije Aleksandar Vučić najavljuje da će plate biti značano povećane narednih dana ili nedelja vojsci, policiji, BIA, poreznicima, radnicima u socijalnom sektoru, kao i zdravstvenim i prosvetnim radnicima.\n"Očekujem da imaju ubedljivo najveća primanja ikad i to realno, a ne samo nominalno. To očekujem da će biti u narednim danima i nedeljema i nadam se da će premijerka Ana Brnabić sutra reći nešto o tome", rekao je Vučić novinarima.\nOn je reagovao i na to što je novinarsko pitanje bilo – kada će plate biti "vraćene" na prethodni nivo i podsetio da su plate vojsci i policiji već vraćene, kao i da su prosvetnim radnicima već sada veće za 0,7 odsto nego što su ikada bile.\nTakođe, dodaje Vučić, zdravstvenim radnicima će biti uvećane plate, podsetivši da su i njima već vraćene u odnosu na ranije smanjenje, kao i socijalnim radnicima.\n"Problem je što se vodi kampanja laži i nesitina, koja ima nesagledive posledice. Kome nisu vraćene? Ja ću vam reći - nisu vraćene državnoj administraciji odnosno za 17.000 ljudi koji rade u Beogradu i delom u Pokrajini i lokalnoj administraciji".\nVučić je rekao da nisu hteli njima da povećaju platu, da ne bi bilo poželjnije da neko bude sekretarica ministru umesto prosvetna radnica ili medicinska sestra.\nVučić je rekao da će za 88 odsto ljudi penzije biti veće nego ikada, a za najsiromašnije "ubedljivo veće nego ikada", ako se prihvati predlog.\n"Govorim o onome za šta se ja zalažem, mnogo važnije je da povećamo za 1.250 dinara mesečno penziju onima koji primaju 25.000 dinara, što je kada pomnožite sa 12 meseci skoro pa još jedna prosečna penija", rekao je Vučić.